Eta espiritua musika bihurtu zen\nuriola.eus 2014-04-07 19:53 Kultura-aisialdia Alde Zaharra Espiritutik espiriturako sortutako musika entzungai egongo da Atxuriko Enkarnazio elizan larunbatera bitartean Bilbao Ars Sacrum (BAS) zikloaren baitan.\nErabakitzeko eskubidearen aldeko jaialdia Bilbo Zaharrean\nuriola.eus 2014-04-01 10:42 Jendartea Alde Zaharra\nAurreko asteburuan Gure Esku dago dinamikak Bilbon egin zuen ekitaldi nazionalaren arrakasta eta gero, ekainaren 8an erabakitzeko eskubidearen alde egingo den giza katearen aldeko ekimeank aurrera doaz. Larunbatean, Bilbo Zaharreko Gure Esku Dagok egun osoko egitarau parte hartzailea prestatu du.\nHarrapazank Eszenako gazteak finalera begira\nuriola.eus 2014-03-31 16:28 Kultura-aisialdia Alde Zaharra Epaimahaikideen lana ez da batere erraza izan, kostata Harrapazank Eszenako finaletan parte hartuko duten taldeak aukeratu dituzte.\nIza eta Urrutikoetxea pilotariak kirol baloreak sustatzeari buruz\nuriola.eus 2014-03-27 09:09 Alde Zaharra Asegarce enpresako Iñaki Iza eta Mikel Urrutikoetxea pilotari profesionalek solasaldi irekia batean parte hartu dute Koikili Lertxundiren gidaritzapean.\nAutogestioari buruzko zinema zikloa\nCNT Sindikatua 2014-03-26 12:00 Kultura-aisialdia Alde Zaharra Autogestioa, CNTk bultzatzen duen borroka anarkosindikalistan oinarri bat da. Hori dela eta, sindikatu honek zinema dokumentalean autogestioari buruzko ziklo bat antolatu du.\nKirmen Uribek ‘Mussche’ bere eleberriaren zatiak errezitatuko ditu Wim Mertensen pianoak lagunduta\nuriola.eus 2014-03-25 08:49 Kultura-aisialdia Alde Zaharra Wim Mertens pianoan eta ahotsean eta Kirmen Uribe poesia errezitatzen. Testuak euskaraz errezitatuko dira, eta aldibereko itzulpena egongo da gaztelaniara, eszenatokian egongo den pantailaren bitartez.\nNewroz, herri kurduaren Aberri eguna ospatuko da gaur Bilbon\nArgia 2014-03-21 00:00 Jendartea\nKomite Internazionalistek, Bilbo Zaharreko Jai Batzordeak eta Goizalde Kultur elkarteak antolatu dute Newroz jaia. Herri kurduaren egun nazionala ospatzeko bi ekimen egingo dira: Mahai-ingurua 19:30ean Zirikan, eta Bilbo Zaharreko plazan sua, janaria eta musika zein dantza kurduak.\nHerriko Tabernen auziaren amaieran, 8 ondorio\nKarmelo LANDA 2014-03-20 13:11 Politika Alde Zaharra\nMartxoaren 12an bukatu zen 35/02 sumarioa’ edota ‘Herriko tabernen auzia’ bezala ezagutu dena. Entzutegi Nazionalean 36 euskal herritar eta 110 Herriko Taberna epaitu dituzte, haien artean Karmelo Landa. Gaurkoan, auziaren inguruko zortzi ondorio landu ditu URIOLAn.\nuriola.eus 2014-03-19 13:34 Jendartea Alde Zaharra\nIñigo Gogoan Herri Ekimenak hainbat ekintza antolatu ditu Iñigo Cabacasen heriotzaren bigarren urtemugaren harira. Atzo Amparo Lasherasek eta Iñaki Egañak Euskal Herriko errepresioaren historia aztergai izan zuten Hika Ateneoan eta ostegunean, Iñigoren izena hartuko duen plaza aurkeztuko dute Basaurin.\n'Hizkuntza zapalkuntza eta erresistentzia Bilbon eta Bizkaian' hizketagai Euskal Memoriaren jardunaldietan\nuriola.info 2014-03-19 10:58 Jendartea Alde Zaharra\nXX. mendearen zati handi batean euskararen eta herritarren hizkuntza eskubideen aurka barra-barra erabili zen bortizkeriak gure hizkuntzaren geroa kolokan jarri zuen. Baina zapalkuntzak ezin izan zuen eragotzi euskararen aldeko indarrak piztu izana. Indar horiei buruz asko dakite gaurko protagonistek; Maria Angeles Garai, Iñaki Gaminde eta Xabier Amurizak.\n"Mundutik eta guretik" Europa aztergai izango duten jardunaldiak abiatuko dira martxoaren 27an\nuriola.eus 2014-03-18 09:01 Ekonomia-Lana Alde Zaharra\nGITE-IPESek Europa “Mundutik eta Geuretik” ikusi eta ikasteko jardunaldi elebidunak antolatu ditu martxoaren 27tik apirilaren 5era. Gazteleraz bi hitzaldi eskainiko dituzte Zirikan! eta euskarazko beste bi mahai inguru La Bolsa Auzo Etxean.\nIBAIZABAL: Atxuriko kiroldegia handituko dute\nBilbo Hiria Irratia 2014-03-13 09:12 Udal gaiak\n‘Gizazinea’ ekimenaren V. edizioa martxan\nuriola.eus 2014-03-06 11:15 Kultura-aisialdia Alde Zaharra Bihar emango diote hasiera nerabeak eta gazteak ardatz dituen ‘Gizazinea’ ekimenaren V. edizioari. Guztira doako hiru saio eskainiko dituzte San Frantziskoko Udaltegian eta Bilbo Zaharrean.\n‹‹ Aurrekoak 1 2 3 4 ... 51 52 53 54 55 56 Hurrengoak ››


Eliseo Gilen diru-zigorra ordaintzen laguntzeko elkartasun kanpaina abiatu dute - Araba - Alea.eus\nEliseo Gilen diru-zigorra ordaintzen laguntzeko elkartasun kanpaina abiatu dute\nErredakzioa 2021-05-04 13:00\nEspetxe zigorraz gain, Eliseo Gilek 15.000 euro inguru ordaindu behar ditu. / ALEA\nEliseo Gil Iruña-Veleiako aztarnategiko zuzendari ohiari grafitoak faltsutzeagatik ezarritako 15.000 euroko diru-zigorra ordaintzen laguntzeko, hainbat eragilek elkartasun ekonomikorako kanpaina bat jarri dute martxan.\n2020an, Gasteizko zigor arloko epaitegiak grafitoak faltsutzearen erruduntzat jo zuen Iruña-Veleiako aztarnategiko zuzendari ohi Eliseo Gil Zubillaga. Epaileak bi urte eta hiru hilabeteko espetxe zigorra ezarri zion, eta, horrez gain, hainbat diru-zigor ere ezarri zizkion arkeologoari; guztira, 15.000 euro inguru ordaindu beharko ditu. Une honetan, Eliseo Gilek aurkeztutako babes helegitea aztertzen ari da Konstituzio Auzitegia.\nSOS Iruña-Veleia, Iruña-Veleia Martxan eta Martin Ttipia elkarteek isun horiek "bidegabeak" direla salatu dute. Gainera, azaldu dutenez, duela gutxi diru-zigorra berehala ordaindu behar duela ohartarazten dion autoa jaso du Eliseo Gilek.\nSententzia "guztiz bidegabea" izan dela uste dute kanpainaren sustatzaileek, "epaiketan ez baitzen frogatu grafito bakar baten faltsutasuna ere, eta, ondorioz, are gutxiago Eliseo Gilen autoretza". Gainera, auzia "gure kultura ondarearen zein pertsona batzuen kontrako bidegabekeria" izan dela salatu dute, euren ustez, zigortutako kideen "delitu bakarra aurkikuntza harrigarri bat egitea" izan delako.\nBeraz, hiru elkarteek elkartasun ekonomikorako kanpaina jarri dute martxan. Horretarako, kontu korronte bat aktibatu dute Laboral Kutxan: ES0330350056430561220095 (Unzalu-Fontanedaren izenean). Bilketaren bilakaeraren berri emango dute hiru webgunetan: Ama Ata, Iruña-Veleia Martxan eta Iruña-Veleia, gezurra ala egia.\nOhartarazi dutenez, Eliseo Gilen egoera ekonomikoa "larria" da, eta dei egin diote "gaiarekin sentibera den pertsona orori elkartasuna erakutsi diezaion eta bere ekarpentxoa egin dezan diru-zigorra ordaindu ahal izateko". Ekarpena egin nahi duten pertsonei dirua "lehenbailehen nahi duten kopurua" sartzeko eskatu diete.


EAJ-PNV: Aldi baterako atzerrian bizi diren egoiliarrak - Hauteskunde Orokorrak 2019\nAbenduaren 7ko 1621/2007 errege dekretuak berrikuntza nabarmenak sartu ditu kasu honetan, esandako egoeran dauden pertsonen botoa emateko eskubidearen inguruan. Beraz, pertsona hauek botoa emateko eskubidea izango dute 2019ko azaroaren 10ko hauteskundeetan.\nHauteskunde deialdiaren ostean (Estatuko Aldizkari Ofiziala, 2019ko irailaren 24koa) Kanpo Gaietarako eta Lankidetza Ministerioaren web orrialdetik jaitsi ahalko den inprimakia izango da hautesleak bete beharko duen eskari orria. Inprimaki honen bidez dagokion Hauteskunde Errolda Bulegoan eskatu beharko du botoa emateko eskubidea, eta honekin batera eman beharko ditu 2019ko azaroaren 10an botoa eman ahal izateko agiri guztiak.\nProzedura honen bidez botoa emateko aukera izango dute aldi baterako eta Hauteskunde deialdia egin ostean (2019ko irailaren 24) Espainiar estatutik kanpo dauden eta bozketa egunean kanpoan egongo diren hautesleek. Horretarako ere, kontsulatuaren erroldan “ez egoiliar” gisa egon beharko dute.\n2019ko irailaren 24tik urriaren 19ra bitartean\nDeialdia egiten denetik aurrera, hau da, martxoaren 5tik 30ra bitartean egin daiteke eskaria.\n2019ko urriaren 21ra arte ( Hautagaitzak aurkatuko balira, epea urriaren 29ra arte luza liteke)\nDagokion hautesle Errolda Bulegoaren Probintzia Ordezkaritza hauteskundeetarako agiriak bidaliko ditu 2019ko urriaren 21ra arte ( Hautagaitzak aurkatuko balira, epea urriaren 29ra arte luza liteke) . Bidalketa , eskarian adierazitako helbidera egingo da eta eskatzailearen izenari zuzendua.\n2019ko azaroaren 5a baino lehen\nBoto orriak dituzten boto gutunazalak (Kongresua-Senatua) eta boto orriak (Kongresua-Senatua).\nBotoa posta ziurtatuz bidali beharko da 2019ko azaroaren 5a baino lehen.


Izotza : Oarsoaldeko Hitza\nIRITZI EMAILEAK. IRAITZ MATEO GOGORZA. OIARTZUN.\nBadago auto erabiltzaileek neguan soilik sumatzen duten arazo bat. Urtero gertatuagatik, hiru hilabetez eta toki zehatz batzuetan soilik gogoratzen duten arazo bat: goizeko zazpietan, lanera presaka joan behar duzunean, autoaren aurrealde izoztua.\nAmonari galdetuta, Googlen begiratuta edota kuadrillako WhatsApp taldean botata, hamaika erantzun topatuko ditugu goizean goiz izotza kentzeko, eta guztiek definitzen dute gutxi edo gehiago gure izatea. Izotz-kentzaile motak:\n1. Auto barruan sartu, berogailua piztu eta bertan itxaroten duen jende asko dago. Irratian entzutearekin batera mugikorrean irakurtzen dituzte goizeko lehen albisteak (ia beti antzekoak dira). Ez dute bereziki presarik izaten, itxarotea da hotzari aurre egiteko beraien bidea.\n2. Autoko kristalari ura goitik behera botatzen diotenetakoena da multzorik handiena. Autoko motorra piztu, etxetik ekarritako litro eta erdiko botila hustu eta parabrisak dantzan jartzen dituzte hauek. Gehienek ez dute aski ur izaten kristal osorako, gidariaren aldea garbitzearekin konformatzen dira. Erremedio ona izan daiteke, hotz handia egiten duenean salbu. Orduan ura bota orduko izozten da berriro, eta lehendabiziko jende motaren eredura jo behar izaten dute.\n3. Eguna, astea eta hilabetea ere plangintzatuta izaten dute hirugarren multzokoek. Jakiten dute noiz datorren izotza, eta aurreko gauean kartoia bildu edota manta zahar batekin estalirik uzten dute autoko kristala. Goizean, hau kendu eta hurrengo egunerako jaso, besterik ez. Aurreko egunean erritual honetan luzatzeak, goizeko lo orduak ematen dizkielakoan, aurreikuspenez jokatzen dute.\n4. Azken nobedadeen berri izaten dute gutxi batzuek. Guztiaren erantzuna Googlen dagoela uste dutenek uste dute arazo guztiei aurre egiteko produkturen bat Amazonen existitzen dela. Esprai moduko gas edota likidoren bat izaten dute autoko maleteroan. Eta aski izaten dute bi minutuz hauts edo haize magikoa botatzea arazoari aurre egiteko. Ordaindu eta besteren batek konpontzen die arazoa.\n5. Eskola zaharrekoak dira bosgarren multzokoak. Oraindik autoan CDak erabiltzen (edo behintzat jasotzen) dituztenak dira. Goizeko zazpietan, diskoren baten azal zahar bat atera eta kristalaren aurka izotza kentzen dutenak dira. Nostalgiko fama izaten dute askok, baina Spotify bidez ezin da izotzik kendu.\n6. Gutxiengoen taldea da hau, geroz eta gutxiago dira, desagertze arriskuan dagoen espeziea ote gurean? Goizean ez dute korrika ibili behar izaten autoari izotza kentzeko, ez dute aurreko egunean zein eguraldi egingo duen begiratu beharrik izaten. Garajea dutenak dira. Berdin du hotz edo bero, ekaitz edo eguzki, txingor edo xirimiri. Beraien autoa beti salbu, eta beraiek lehor.\nEta badago arazo hau ez duenik ere. Izotza autotik kentzeko eredurik ez dutenak, autorik ez dutelako; eta ziurrenik beste arazo batzuk dituztelako (edo ez).\nPertsona mota adina izotz-kentzaile mota daude, eta gu ere egunaren baitan, bizi-etaparen baitan, mota batekoak edota bestekoak bihurtzen gara. Autoari hotzarekin gertatu gisara, guri ere izotz kapak sortzen zaizkigu batzuetan. Bihurtzen gara hotzak, eta barrura\nbegiratzeko kendu behar izaten dugu kapa hori, modu batera edo bestera. Norberak gure izotz kapa eta gure izotz-kentzaile teknika propioa dugu.


Mihise: “Bada zerbait gure gizartean musikariak oraindik ere langiletzat hartzea ukatzen diguna”. — Gaztezulo\nMihise: “Bada zerbait gure gizartean musikariak oraindik ere langiletzat hartzea ukatzen diguna”.\nMihise: “Bada zerbait gure gizartean musikariak oraindik ere langiletzat hartzea ukatzen diguna”. Mihise izenez talde berria da, baina proiektu honen atzean dauden musikariak aurretik jada hainbat taldetan arituak dira. Beharbada horregatik lehen diskoari heldutasuna dario. Euren esanetan kontatzeko gauza asko dituzten “power trio” rockeroa dira eta horregatik eurekin hitz egin nahi izan dugu. https://www.gaztezulo.eus/albisteak/mihise-201cbada-zerbait-gure-gizartean-musikariak-oraindik-ere-langiletzat-hartzea-ukatzen-diguna201d https://www.gaztezulo.eus/albisteak/mihise-201cbada-zerbait-gure-gizartean-musikariak-oraindik-ere-langiletzat-hartzea-ukatzen-diguna201d/@@download/image/ib_mihise_web_04.jpg\nArgazkiak: Ibai Arrieta\nMihise izenez talde berria da, baina proiektu honen atzean dauden musikariak aurretik jada hainbat taldetan arituak dira. Beharbada horregatik lehen diskoari heldutasuna dario. Euren esanetan kontatzeko gauza asko dituzten “power trio” rockeroa dira eta horregatik eurekin hitz egin nahi izan dugu.\nMihise deskribatu behar banu esango nuke Dut eta Lisabök popa ezagutu dutela dirudiela, zati oso dantzagarriak, oso ilunekin aurkitu baitatezke diskoan, ados al zaudete laburpen honekin?\nLisabö eta Dut asko entzun ditugun taldeak dira eta seguru euren eragina dagoela diskoan. Egia da baita ere kontzienteki iluntasunetik pixka bat aldentzeko erabakia hartu dugula, beraz esan duzunak badu zentzurik! Hori bai, ez dugu uste horiek bakarrik direnik gugan eragin zuzena izan duten taldeak.\nNola definituko zenuekete zuek disko hau?\nGaldera zaila da. Bidaia bat bezala definituko genuke, sentsazioekin jolasten dugun bidaia bat. Diskoak baditu pasarte gogorrak eta goxoak, argiak eta ilunak, etsipenezkoak eta esperantzazkoak… Bizitzak berak bezalaxe!\nZuen lehen diskoa da Mihise bezala, baina aurretik baduzu esperientzia musikari bezala, zein dira talde horiek?\nHirurok Hotzikara taldeko partaide gara, eta Antton eta Beñat Izebergen aritu ginen. Gaur egun Beñat Iñorkiñak taldeko baxu jolea ere bada. Talde guztiekin ikasten dira gauza berriak eta aitortzen dugu ipurterre xamarrak ere bagarela… Beti saltsan, edo geldi ez behintzat!\nZergatik orain Mihise?\nMihise Hotzikararen jarraipen bezala ikus daitekeela uste dugu, baina 5 urteko denbora tartean egindako eraldaketa prozesu baten emaitza da. Hotzikararen azken diskoko azken kantuan, Azken geltokia izenekoan, nabaritzen da nolabait gaur egun Mihise denaren hazia. Estiloa eta formazioa aldatuta, talde berria sortzeak zentzu handiagoa zuela iruditu zitzaigun Hotzikararekin jarraitzeak baino.\nTaldearen izenak hasiera berri bati egiten dio erreferentzia?\nBai, halaxe da. Izena Beñat jet-lag-ak ezin lo harturik zegoen gau batean sortu zen. AEBen oporraldi bat egitetik itzuli eta burua abiadura bizian hasten zaizun horietako momentu batean jo zuen inspirazioak. “Canvas, white canvas izan behar du, zerotik hasten ari garelako!” Ondoren, Google-eko itzultzailean begiratu behar izan zuen canvas euskaraz mihise esaten dela, ez baizitzaion hitza burura etortzen. Hurrengo goizean logo antzeko batekin aurkeztu zuen izena taldeko Whatsappean eta hirurok onartu genuen proposamena.\nZuen lehen diskoa Kronik@ deitzen da, zer dela eta a bildu hori? Eta zeri buruzko kronika da ba diskoa?\nDiskoa jarraia da, hau da, kantu guztiak elkarri lotuta daude eta letrak eta musika uztartuta istorio bat kontatzen du. Kronika bat egiten du. Istorioan nolabaiteko ezinegon “lasai” batetik egoera iraultzen duen kolpe bat ematen da eta kolpe horren osteko faseak deskribatzen dira: etsipena, gertaeren barneratzea, berriz ere indartzea, aurrera begira jartzea... Gainera, diskoaren azkeneko kantuak ere lehenengo kantuan du jarraipena, bizitza bera bezalaxe kolpetik kolpera doan buklea edo kronikoki errepikatzen den kontakizuna adierazten dira. Kronika kronikoa.\nZer ikasi duzue aurreko esperientzietatik?\nMaila musikalean, estilo desberdinak jorratzen, ikuspegia zabaltzen… Taldekide bakoitzak bere unibertsoa dugu eta elkarrekin partekatzen dugunean besteak haren parte bilakatzen gara. Oso aberasgarria da. Bestalde, zer nahi dugun eta zer ez ere argitzeko aukera eman digu bai musikalki eta baita pertsonalki ere. Ez da erraza zehaztea zer, baina esperientziak laguntzen du gauzak lasaiago eta era ordenatuago batean egiten.\nZer espero duzue edo zer lortu nahi duzue etapa berri honetan?\nGure helburu nagusia musikaz gozatzen jarraitzea da, norberak bere mugak zabalduz eta ikasketa konstante batean ari garela kontziente izanda gozatzea. Horretarako disko bat kaleratu eta kontzertuak jotzea beharrezkoa da? Bai. Diskoak eboluzioaren mugarriak dira eta kontzertuak ilusioa eta indarra bizirik mantentzeko gasolina. Musikaren bitartez herri desberdin pila bat ezagutu ditugu eta noski jende jatorra hauetako guztietan. Bizi esperientzia aberasten laguntzen digu eta azken finean, hori da behar duguna.\nOraingo egoera kontuan hartua, lortu al duzue kontzerturen bat lotzea?\nZorionez egoera sasi-normaltasun baterantz doa eta antolatzaile batzuk hasi dira lehenengo pausuak ematen. Disko aurkezpena ekainaren 26an egingo dugu Donostiako Doka kafe antzokian, eurentzako ere lehenengo ekitaldi publikoa izango delarik. Bestalde, Uztailak 2an Santixabel egunean, Usurbilgo kiroldegian joko dugu Ezpalak taldearekin. Usurbilgo jai batzordeak festak bertan behera utzi bazituen ere, Kultur Bira izeneko proposamen bat eskaini nahi izan die herritarrei eta uztailean zehar kontzertu eta ekitaldi nahikotxo prestatu ditu. Hori bai, kontzertuetan segurtasun neurriak hartu beharko dira. Dena den, antolatzaileen jarrerarekin oso eskertuta gaude, arriskua badagoelako eta antolatzailearen ikuspegitik agian errazagoa litzatekeelako gauzak guztiz lasaitu arte itxoitea.\nZer aurkituko du zuen kontzertuetara joateko aukera duenak?\nPower trio rockero bat topatuko du, baina geruza edo testura asko lantzen dituena. Lan borobil baten bidez sentsazio bidaia bat proposatuko diena entzuleei eta bertan dantza egin eta lepoa astintzeko pasarteak izango dituena. Onena, aukera eman eta bertatik bertara ikustea!\nPandemia egoera honegatik uste al duzue entzuleak gehiago baloratuko duela oro har musikariek egiten duzuen lana?\nPandemian zehar egin dira zenbait greba eta zenbait ekintza musikarien lanak gizartean duen pisua mahai gainean jartzeko eta lan hau baloratzeko. Ziurrenik batek baina gehiagok begiak irekiko zituen, baina bada zerbait gure gizartean musikariak oraindik ere langiletzat hartzea ukatzen diguna. Ez da gure kasua, baina baditugu lagunak musika ikasi eta musikatik bizi direnak eta oraindik entzun behar izaten dutenak: “baina hi zertaz bizi haiz? Zein duk hire benetako lan?” Ziurrenik manager batek gutxiagotan azaldu beharko du musikari batek baino zein den bere lana. Agian errua gurea ere bada, ez dugulako nahikoa defendatzen gure burua, baina zer demontre, nahiko buruhauste badugu bestela ere kantu onak egiten, promozionatzen, kontzertuak lotzen…\nOro har, euskal eszena zer moduz ikusten duzue? Osasuntsu al dago?\nInoiz baino talde gehiago daudela eta eszena anitzagoa dela argi dago, baina agian horrenbesteko eskaintzak sortu du entzulearengan nolabaiteko interes galera bat. Dena hain eskura izateak ere balioa kentzen dio eskuratzen duzun horri eta azkenean, badirudi ez dagoela eskaerarik horrenbesteko eskaintzarentzako.\nBestalde jaialdiak indartzeko joera bat ikusten dugu eta hauen atzean negozio handiak egiteko asmoa, areto txikiak izugarrizko ahaleginak egiten ari diren bitartean. Oreka mantendu beharko litzakeela uste dugu, jaialdi handiak antolatzeaz-gozatzeaz gain, lokal txikiak eta tabernak ere lagundu behar ditugu, bai eurengatik, baina baita areto txikietan sortzen den magiak gozamen pertsonal izugarria sortu diezagukelako. Mingarria da adibidez, Bukowski bat kontzertuak ezin antolatu egotea.\nDiskoak ere melomanoentzat geratzen ari direla dirudi EPen mesedetan, iruditzen al zaizue diskoaren formatua azkenetan dagoela?\nEz da garairik onena diskoarentzat. Erreproduzitzeko gailuak desagertzen ari dira, bai kotxeetako irratietatik, baita ordenagailuetatik ere. Kontsumitzeko modua asko aldatu da eta horregatik musikaren argitaratzeak ere single-etarako joera hartu duela dirudi. Zahartzen ariko gara, baina guk ezin dugu ulertu kontsumitzeko modu hau eta izugarrizko pena ematen digu gainera. Pelikulak 15 minutuko bideotxoengatik ordezkatuko zenituzke? Guk ez behintzat! Diskoa ateratzen duenak lan hori pentsatu eta prestatu egin du, mimo haundiz aukeratu du kantuen ordena eta abar. Bada, eman diezaiogun merezi duen denbora diskoari eta baita gure arimaren elikadurari. Jaitsi gaitezen dena presaka eta era kaotikoan kontsumitzera bultzatzen gaituen gurpiletik! (Bai, hippie xamarra atera da, kar kar kar!)\nZer ari zarete entzuten azkenaldian?\nNi, Beñat, berrogeialdian gauza zaharretara begira jarri naiz, etxeko goxoan sentiarazten nauten kantuetara. Musika klasikoa (Mozart, Smetana…), Luciano Pavarottik ere ileak puntan jarri dizkit maiz, Tom Jobim-en bossa nova, Benito Lertxundik pizten dizkigun barne suak, Kuraia... Eta bestalde, bada gaur egungoagoak diren kontuak ere: Koban, Pelax, Physis versus Nomos, Raitx, Gogo Penguin, Kiasmos, Wilco, Michael Kiwanuka, Floating points…


BM: Errefaua: dena osasuna\nErrefaua: dena osasuna\nNahiz eta errefauaren jatorria Txinan egon (4.000 urte baino gehiago dauzkaten herrialde horretako antzinako kroniketan aipatzen da) eta babiloniarrek, egiptoarrek, greziarrek eta erromatarrek elikagai preziatua bihurtu, gaur egun ia mundu osoan kontsumitzen da.\nEntsaladan jan ohi da, normalean gordinik, eta hostoak letxuga balira bezala ere erabil daitezke. Halaber, hainbat plateren lagungarri gisa jartzen da, baita barazki-zukuetan ere.\nMaiatza, ekaina eta uztaila dira errefauaren hilabete onenak, eta tamaina eta forma askotakoak aurki daitezke. Adibidez, udaberriko errefaua esferikoagoa da; udakoa, handiagoa eta luzangagoa; udazkenekoa, are handiagoa, eta egosita jan ohi da.\nNoiz landatzen da eta zer zapore du?\nErrefaua udaberrian eta udan landatzen da, baina baita udazkenean ere, berotegian; hortaz, ia urte osoan zehar jan daiteke, nahiz eta haren garairik onena maiatzetik uztailera bitartean egon.\nEta zer zapore du? Apur bat mina da, eta horrek ukitu interesgarria ematen dio; urtsua eta freskagarria da.\nZergatik da nutritiboa?\nElikagai honen onura nagusietako bat da kaloria gutxi dituela, batez ere urez osatuta baitago.\nProteinak eta zuntza ditu.\nC bitamina ere badu, baita mineralak ere; besteak beste, burdina eta iodoa, oso garrantzitsua metabolismoa erregulatzeko.\nPotasioa ere badu errefauak, tentsio arteriala txikitzen laguntzeko.\nSufre-konposatuak ditu; antioxidatzaile gisa dihardute, eta efektu diuretikoa dute.\nNola erabili sukaldean?\nGordinik, janaurreko gisa.\nEntsaladan, beste produktu gozoago batzuekin batera; adibidez, kuia, erremolatxa eta azenarioa.\nBirrindua, haragiei laguntzeko saltsa bat egiteko.\nErregosia, salteatua, errea, lurrunetan egosia edo egosia, zopa, gisatu, krema eta abarretan gehitzeko.\nErrezetetan sartu nahi baduzu, BM supermerkatuetan errefau txikiak, besteak beste, eros ditzakezu, online nahiz denda fisikoetan.\nGibelerako eta digestio-aparaturako aliatu bat\nErrefauak osasunerako dituen propietateak antzinatik dira ezagunak; bereziki digestio-aparaturako, gibelerako eta besikularako dituen onurak.\nErrefauaren glukosinolatoek bilisa sorrarazten dute, eta hark digestioari laguntzen dio.\nGainera, efektu diuretikoa du errefauak; hau da, likidoak kanporatzen laguntzen du.


Bernardo Atxagaren Bi anai iruditan - Gaiak - Euskonews\nAspaldi ekin zion euskal zinemagintzak gure literaturaren testuak erabiltzeari, eta lehen saiakera apal haietatik mordoxka dira pantaila handian gozatu ahal izan ditugun pelikulak. Horrek adierazten du —erreserba guztiekin, jakina— bai literaturak zein zineak sinbiosi interesgarria bizi dezaketela baita gure euskal espazio zailean ere. Formatu luzeko pelikula batzuek apustu serioa egin dute alde horretatik eta emaitza polita izan delakoan naukazue.\nOraingoan “Bi Anai” nobela izan da jauzia egin duena. Edo, hobe adieraziz, giza talde ausart bat izan da Bernardo Atxagaren testu zoragarria zineko klabean eskaini nahi izan duena. Paulo eta Daniel anaien mundu gogor bezain zoragarria pantailaratzen ahalegintzen ari diren lagunen esfortzua txalogarria da, eta bere garaian hitz idatziekin gozatu genuen guztioi laster Atxagaren maisutasunaz berriro irudien bitartez jabetuko direnak gehituko zaizkigu.\nImanol Rayo zuzendari gaztearen eskutik Bingen Elortza, Aitor Koteron, Klara Badiola, Kandido Uranga, Loreto Mauleon, Amaia Lizarralde, Mari Asun Pagoaga eta gainerako aktore-aktoresa eta lan talde osoak, Atxagaren eleberriari sinesgarritasuna jartzen diote, euskal literaturaren fikzio-errealitatea noraino hel daitekeen asmatzea gero eta zailagoa bihurtzen ari zaigun une esperantzagarri honetan.\nImanol Rayo zine zuzendariarekin elkarrizketa Euskonews Gaztean


1.019 idazle / 4.898 idazlan\n7.367 esteka / 5.986 kritika / 1.828 aipamen / 5.280 efemeride\n«Haur literatura euskaraz»\nJEAN BARBIER (1875-1931)\nIparraldeko folklore biltzailea\nDonibane Garazin (Baxenafarroa) 1875ean jaio eta 1931n hil zen. Hazparne, Larresoro eta Baionan ikasketak egin ondoren, 1898an abadetu zen. Larresoroko Seminarioko irakasle egin zuten, eta azkenik Baionako katedraleko bikario izan zen. Gure Herria eta Eskualduna aldizkarietako laguntzaile nekaezina izan zen.\nLan nagusi bi ditu. Euretariko bat, Supazter Chokoan (Baiona, 1926), 25 ipuin, poema bat eta bost komediak osatuta dago. Luis Villasantek dioenez, ipuinok euskaldunak dira hizkuntzaz ez ezik ezpirituz ere. Baina R. Mª Azkueren moduan, honek ere bere ikutua ematen die herri ipuinei, jatortasunean galduz.\nBigarren lana Légendes du Pays Basque dit prés la tradition (Paris, 1931), folklore eta etnologiari buruzko materiala eta esaunda bilduma oso ona da. Hemen ere, jasotakoari nahiko iritzi ez eta, euskara errazago baina herriak darabilena baino garbiagoz jantzi zituen ipuinak.\nBarbierren eta Azkue eta Barandiaranen artean bada aldea: azken biek muga zeharkatu egin dute ikerketak burutzean, Barbierrek aldiz, iparraldekoa baino ez du batu.\nKritikorik handienen esanetan, Piarres Lafitte tartean, Jean Barbier Ipar Euskal Herriko idazlerik onenetakoa da. Orixeren iritzia ere antzekoa da :\n«Neretzat Barbier Jauna eusko idazleetan aurrenetakoa da. Deritzait, Barbier'ek bere elerti gaiak antolatzian, bizi zan txokotik pixka bat aldegiñ, eta gai oek Euskalerri oro bildu izan baziran, gure Erriak bear zuan idazlaria Barbier bera izango zala».\nIzan ere, Lafitte eta Orixeren iritzietan jasotzen denez, Jean Barbier Iparraldean betidanik izan diren idazleen artean handienen artekotzat hartu behar dugu, bai lan kopuruaren aldetik bai lanon mailarengatik ere. Haren bizitza eta lanen berri laburra emango dugu.\nJean Barbier Nafarroa Behereko Donibane Garazi herrian jaio zen 1875ean. Eliz ikasketak Hasparren, Larresoro eta Baionan egin zituen eta 1898an abadetu. Larresoroko Seminarioan irakasle luzaroan ihardun ondoren Baionako Katedraleko Bikario egin zuten. Bizitzako azken aldia Senperen eman zuen bertako auzapez, 1931n hil zen arte.\nGazte-gaztetarik euskal kulturari buruzko ardura eta interes handia izanik, zenbait poesia lehiaketatan parte hartu zuen, baita Hendaia, Urruña eta Buenos Aireskoetan irabazi ere. Bere garaiko literatur aldizkarietan maiz idatzi zuen. Esate baterako, 1908an RIEV aldizkarian Gure Amaxo zeritzan atala egiten zuen, Lapurdiko ahozko herri ipuinak argitaratuz. 1921ean, bere etxetik bertatik atera zen Gure Herria aldizkaria sortu zuen Iparraldeko beste euskaltzale batzuekin batera.\nBarbierrek lan asko egin zuen, eta gaur batez ere folklore lanagatik ezagutzen badugu ere alor asko eta ezberdinak jorratu zituen, poesia, antzerkia, musika, etabar.\nGuri, ordea, tradiziozko ipuinak biltzen egin zuen lanak ardura digu, gerora ipuinok iturri eta oinarri oso garrantzitsua bihurtu direlako haurrentzako egokitu eta sortu diren hainbat lanetarako. Beraz, bilketa lan nagusiak aipatuko ditugu hurrengo.\n1924an Supazter chokoan argitaratu zuen. Liburu honetan 25 tradiziozko ipuin, olerki bat eta komedia bat bildu dira. Ipuin bilduma ederra da. Bai gaien aldetik bai hizkuntzagatik ere ipuinok euskal jatorria dute argi eta garbi. Jean Barbierrek Lapurdin herriko jendeari ikasi eta bere estiloaz jantzi zituen gero. Egia esan, ipuinak jaso ahala esan bezala idatzi barik, euskal gramatikan arrotz ziren elementu guztiak kendu nahian, egokitu egiten zituen. Beraz, Barbier aldi berean ipuin biltzaile eta egokitzaile genuen.\n1931n, hil zen urte berean, Légendes du Pays Basque d'aprés la tradition argitaratu zuen Parisen. Hau da Barbierren etnografia eta folklore bildumarik handiena. Euskara errazean eta frantses itzulpena aldamenean dutela, Senpere inguruan bildutako ipuinak dira, aldizkari eta argitalpen ezberdinetan sakabanatuta zeudenak. Liburu honetan aurrekoan bezala, joskera eta hiztegi ikutuak egin zituen, ipuinen berezkotasuna galduazoz neurri batean. Baina badu jokaera honek arrazoirik. Izan ere, ipuinok paperean jaso eta argitaratzean, idazle berrien eskola sortu nahi zuen Barbierrek, eta haiei, noski, eredu ahalik eta garbiena erakutsi behar zien.\nNobelaren alorrean ere sartu zen. Piarres izenekoa ale bitan argitaratu zen, lehenengoa 1926an eta bigarrena hiru urte geroago. Piarres eta Goaña gidari hartuta, Jean Barbierrek Iparraldeko herri euskaldunetako bizimodua erakusten digu, horretarako ohitura, jai, joku, abesti eta antzekoen azalpen ugari eta luzeak eginez. Azkenean Piarres eta Goaña ezkondu egingo dira, ohiturazko nobeletan sarrien aurkitzen den amaiera zoriontsua, beraz. Piarres, berez, Mogelen Peru Abarka, P. Lhanderen Yolanda eta J.B. Elissanbururen Piarres Adame nobelek urratutako bidean jarri behar dugu.\nBeste ipuin bilduma askorekin gertatutakoa gertatu zen Barbierrenekin ere. Lanok ez ziren umeengana zabaldu urte asko geroagora arte, harik eta Ikas taldeko hezitzaileak eta Seaska ikastolako irakasleak ipuinak kultur altxorra zirela konturatu eta ikasleei irakurtzen edo irakurtarazten hasi arte.\nGarbizalea bazen ere, Barbierren ipuin bildumak balio handikoak izan dira gaur eguneko gazteek galzorian zeuden herri ipuinak ezagutu ahal izan ditzaten.\n Nikolas Ormaetxea «Orixe» k Jakintza aldizkarian argitaratutako artikulua, 1933, 324. or.


Eskualde osoa mobilizatu nahi du M8 Asanblada Feministak : Bidasoko Hitza\nEskualde osoa mobilizatu nahi du M8 Asanblada Feministak\nMartxoaren 8an kaleak hartzera deitu dituzte herritarrak, hala ere, azken zertzeladak emateko bilera egingo dute datorren asteazkenean, Santiago auzo elkartean.\nM8a aurkeztu du Bidasoko asanblada feministak. Eskualde osoa mobilizatzea da taldearen helburua.\nMartxoaren 8rako motorrak berotzen hasi dira Bidasoan ere, eta horren harira, M8 Asanblada Feministak egun berezi honen gaineko egitaraua aurkeztu du gaur goizean Moskun, Etxekoandre eskulturaren aurrean. Eskualde osoa mobilizatu nahi du taldeak, eta Hendaiako, Hondarribiko eta Irungo herritarrak kaleak hartzera deitu dituzte horretarako.\nHorren aurretik hala ere, martxoaren 8ko egitarauari azken zertzeladak emateko bilera bat egingo du mugimendu feministak datorren asteazkenean, hilak 4, Santiago auzo elkartean (17:00). Bidasoko emakumeak batzarrean parte hartzera gonbidatu dituzte denen artean eguna osatzeko jarduerak eta manifestazioak egingo dituen geldialdiak antolatzeko asmoarekin. Geldialdi horietan aldarrikapen ezberdinak txertatuko dituztela aurreratu dute antolatzaileek, tartean pentsiodunenak, zaintzaileenak, kirolarienak… Momentuz hala ere, ez dute argibide gehiagorik eman nahi izan eta sare sozialen zein komunikabideen bidez joango direla horren berri ematen zehaztu dute.\n‘Etxekoandre’ eskultura feminista\nMartxoak 8 egitaraua:\n11:30ean. Manifestazioa Santiago zubiko Hendaiako aldetik, okindegia eta aparkalekua dagoen lekutik hain zuzen. Handik Iparralde etorbidera abiatuko dira manifestariak , Colon pasealekua zeharkatu eta Hondarribira abiatuz. Zumardira iristean Arma plazara igo eta Portura joango dira parte hartzaileak. Manifestuaren irakurketarekin amaituko da manifestazioa Arrantzale auzoan.\n13:40ean. Manifestazioa amaituta, Arma plazarantz abiatuko dira berriz ere manifestariak, oraingoan ordea, kalejiran.\n14:00etan. Tuper bazkaria Arma plazan bertsolariek eta Uikan dantza taldeak girotutako otorduan. Azken talde horrek gainera, falshmoba egingo du bertan.\n18:00etan. Donostiako manifestazioan parte hartzera deitu du Bidasoko asanblada feministak.\nErlazionatutako edukiaMari Carmen Iruretagoiena omenduko du Emekik Emakumearen Astearen harira


Asteko kreditua duten txartelak | Consumer\nAsteko kreditua duten txartelak\nLikidezia-arazo txikiak konpontzen dituzte interesak ordaindu gabe, baina saltoki jakin batzuetan bakarrik onartzen dira\nAsteko kreditua duten txartelek erosketak egiteko eta hurrengo astean ordaintzeko aukera ematen diete titularrei, produktua kargatzeko finantziazio-interesik gabe. Urteko kuota 18 eurokoa da gehienez, eta puntu-programak edo aseguruak doan eskaintzen ditu. Baina eragozpenak ere badituzte. Aipagarrienen artean dago txartel horien programari atxikitako saltoki jakin batzuetan bakarrik balio dutela.\nOrdainketak astebetez atzeratzea kreditu-txartelei lotutako berritasunetako bat da. Txartel horien titularrek diru-galera handiagoa dute. Proposamen honen alderdirik esanguratsuena da erosketak egin daitezkeela eta ordainketa hurrengo astera arte atzeratu daitekeela inolako errekargurik gabe, ez baitute finantziazio-interesik jasotzen.\nHaren funtzionamendua oso sinplea da: erosketa bat egitean, bezeroek erabilitako zenbatekoen kargu bat izango dute astean, emandako kreditu-mugaraino. Esleitutako kreditua gainditzen duten eragiketak lotutako kontutik deskontatuko dira, zordunketa-ordainketa balitz bezala. Konturako ordainketak erosketa egin eta hurrengo asteko lehen bi egunetan egiten dira.\nNahiz eta entitate batzuek doan ematen dituzten Internet bidez kontratatzen badira, ohikoa da komisio bat ordaintzea, urteko kuota 17 eta 18 euro bitartekoa. Ez dute kostu gehigarririk eskatzen finantzaketa gisa; beraz, tresna erabilgarria izan daitezke likidezia puntualik ezean arazo txiki bat konpontzeko.\nKoiunturazko likidezia falta konpontzeaz gain, txartel hauek abantaila batzuk dituzte:\nEgindako erosketen ordainketa astean behin atzeratzea.\nEz dute interesik kobratzen.\nOsagarri txikiak dituzte, hala nola puntu-programak edo doako aseguruen kontratazioa.\nUrteko kuota 17 eta 18 euro bitartekoa da, eta entitate batzuek dohainik ematen dituzte Internet bidez kontratatzean.\nHala ere, txartel-mota hori kontratatzea ez da oso erabilgarria izango, eta gutxieneko prestazioak izango ditu. Ia guztiak beste ezaugarri batzuk dituen txartela erabiliz ordezka daitezke.\nErabiltzaileari ez zaio beti interesatzen bere kontratazioa (bezeroak erakartzeagatik eta leialtzeagatik bankuek dituzten beharrei erantzuten die, bezero hauetakoei baino gehiago); izan ere, produktu horrek gehienez ere astebete iraungo duten irtenbideak eskaintzen ditu, epe motz eta luzeegia, titularren likidezia-arazoak arintzeko, beste aukera batzuk baitituzte hiru, sei edo hilabete gehiagoko finantzazioa duten txartelen bidez.\nBeste gabezia bat da ez direla egokiak establezimendu guztientzat, baizik eta txartel horien programari atxikitako saltoki jakin batzuetan bakarrik erabil daitezkeela.\nAipatutako eragozpenez gain, oraindik hasi berria den eskaintza bat dago. Hauek dira asteroko ordainketa geroratuko txartel nagusiak:\n7. txartela (Caixa Catalunya): asteko kredituko VISA txartela da, finantziazio-interesik gabea. Leialtze-programa bat du, eta, horri esker, opariez, diruaz, deskontu-txartelez, ikuskizunetarako sarrerez edo hoteleko gauez alda daitezkeen puntuak pilatu daitezke.\nVisa Aktiva (Caja Labora): kontratazioaren osagarri gisa, doako istripu-aseguruak eta txartela lapurtu edo galduz gero iruzurrez erabiltzeagatik. Horrekin batera, erosketako 10 euro bakoitzeko puntu bat metatuko da, eta opari edo bestelako zerbitzuengatik truka daiteke.\nMastercard Siete (Ibercaja): karguaren asteko eguna hautatzeko aukera ematen du. Bi urteko iraupena du, nahiz eta berriztagarria izan, eta urtean 17 euroko kuota izan dezake txartel nagusiak eta 14 eurokoa gehigarriak.\nMastercard Estrella (La Caixa): gainerakoek bezala, “izar puntuak” metatzeko aukera ematen du. Doakoa da lehen urtean, Internet bidez eskatzen bada. Hurrengoetarako kuota 18 eurokoa da.


Urola Kosta sortzailea - UrolaKosta\nGure ekimena: Urola Kosta Eskualde Sortzailea\nUrola Kostako Udal Elkarteak “Urola Kosta Eskualde Sortzailea” izeneko ekimena jarri berri du abian, Gipuzkoako Foru Aldundiaren laguntzarekin. Programa horren azken helburua da gure eskualdean kultura eta sormen industrien sektorea alor ekonomiko gisa sendotzea eta, ondorioz, tokiko enplegua hobetu eta kalitatezko lanpostuentzat onuragarria den testuingurua indartzea.\nEkimenean parte har dezakete kultura eta sormen industrietan diharduten eskualdeko profesional, eragile eta sektoreek. Hiru lan-saio egingo dituzte:\nLehen saioa (apirilak 5), egoeraren azterketa: kultura eta sormen industrien sektorearen premiak, erronkak, oztopoak, eragile nagusiak, beharrezko aliantzak eta kultura-egitasmo bultzatzaileak. Saioaren helburua da: egoeraren azterketatik abiatuta, agente ezberdinek kultur eta sormen sektorea sustatzeko egin beharko luketen betebeharretan aurrera egitea, ikuspegi ekonomikotik erreparatuta.\nBigarren saioa (maiatzak 15): lehen saioko ekarpen eta gogoeten kontrastea.\nHirugarren saioa (ekainak 15): diagnostikoaren emaitzen eta ekintza-planaren aurkezpena.\nEmaitzak eta ekintza-plana\nOndoren duzu, batetik, eskualdeko kultura eta sormen industrietan diharduten eskualdeko profesional eta eragileekin egindako azterketaren emaitza eta, bestetik, emaitza horren harira Udal Elkarteak landu duen ekintza-plana.\nKSI diagnostikoaren emaitzak [pdf]\nSektorearekin 2017an egindako gogoeta eta lan-saioen emaitza.\nSektorearekin elkarlanean landutako ekintza-plana.


Sexua da bidea, amildegirakoa — Gaztezulo\nSexua da bidea, amildegirakoa\nSexua da bidea, amildegirakoa https://www.gaztezulo.eus/albisteak/sexua-da-bidea-amildegirakoa https://www.gaztezulo.eus/albisteak/sexua-da-bidea-amildegirakoa/@@download/image/20119205043shame.jpg\nSteve McQueen zuzendariak duela hiru urte plazaratu zuen lehen filma, Hunger. Bobby Sands buru zutela IRAko hainbat presok egindako gose greba kontatzen zuen film harekin nazioarteko hainbat zinemalditan saritua izan zen eta Donostian ikuslegoaren aipamen berezia jaso zuen Zabaltegi harribitxiak sailean. Batez ere, muturreko ekintzak errodatzean erakutsitako indarra eta era berean muturreko egoeran dauden pertsonaiak erretratazeko gaitasuna erakutsi zuen orduan. Bigarren film honetan Shame, gaiz guztiz aldatu badu ere, lehen lanean erakutsitako dohaiak sendotu baino ez ditu egin McQueenek.\nFassbenderrek gorpuzten duen Brandon 30 bat urteko gizona da, bizitzako frustrazioak sexuaren bitartez uxatzen dituen gizona. Ez da sedukzio kontua, ez da plazer kontua, are gutxiago maitasuna. Ezinegon existentziala apaltzeko droga hutsa da. Fassbenderrek ez du inori ezer erakutsi beharrik dagoeneko, baina lan honekin momentuko aktorerik onenetakoa dela konfirmatu du. Venezian Aktore Onenaren Volpi Saria ez diote guapoa izateagatik eman. Ezin aipatu gabe utzi inori ezer demostratu behar ez dion beste aktorea: Carey Mulligan. Ausartzen naiz esatera: momentuko aktorerik onena.\nHasierako hamar minutuak ikaragarriak dira eta ikuslea lasai uzten dute denbora ondo aprobetxatuko duela konturatzen delako, baina era berean, zirrara berezi bat sortzen dio ikusiko duena erakargarri bezain deseroso egingo zaiola intuitzen duelako. Ondoren, sexua, gordin errodatua baina elegantziaz, plastikotasun ederrez. Hain eder, ezen protagonistaren autodestrukzio kiribila goxotasunez dastatzen baitu ikusleak. Noski, horrela azken minutu frenetikoek sabelean uzten duten ezinegona are azidoagoa da.\n'Shame' (Zabaltegi Harribitxiak)\nZuz: Steve McQueen\nAkt: Michael Fassbender, Carey Mulligan, James Badge Dale.


Mieussy - Wikipedia, entziklopedia askea.\nCanton of Taninges (en)\n46° 08′ 03″ N, 6° 31′ 22″ E / 46.1342°N,6.5228°E / 46.1342; 6.5228Koordenatuak: 46° 08′ 03″ N, 6° 31′ 22″ E / 46.1342°N,6.5228°E / 46.1342; 6.5228\nBellevaux, Châtillon-sur-Cluses, La Côte-d'Arbroz, Marignier, Mégevette, Onnion, Saint-Jeoire, Taninges eta Thyez\n2.340 (2017ko urtarrilaren 1a)\n1.169 (%50) 1.171 (%50)\nMieussy Frantziako udalerria da, Savoia Garaia departamenduan dagoena, Auvernia-Rhône-Alpeak eskualdean. 2013an 2.052 biztanle zituen.\n2007an Mieussy udalerrian erroldatutako biztanleak 2.052 ziren. Familiak 786 ziren, horien artean 182 pertsona bakarrekoak ziren (70 bakarrik bizi ziren gizonak eta 112 bakarrik bizi ziren emakumeak), 232 seme-alabarik gabeko familiak ziren, 302 seme-alabak dituzten bikoteak ziren eta 70 seme-alabak dituzten guraso-bakarreko familiak ziren.\n2007an 1.497 etxebizitza zeuden, 796 familiaren etxebizitza nagusia ziren, 622 bigarren erresidentzia ziren eta 79 hutsik zeuden. 1.095 etxeak ziren eta 399 apartamentuak ziren. 796 etxebizitza nagusietatik 584 bere jabearen bizilekua ziren, 184 alokairuan okupaturik zeuden eta 28 doan lagata zeuden; 10 etxek gela bat zuten, 73 etxek bi zituzten, 156 etxek hiru zituzten, 220 etxek lau zituzten eta 335 etxek bost zituzten. 664 etxek euren parking plaza propioa zuten azpian. 299 etxetan ibilgailu bat zegoen eta 438 etxetan bat baino gehiago zituzten.\nMieussy udalerriko biztanleria-piramidea 2009an .\n2007an lan egiteko adina zuten pertsonak 1.377 ziren, horien artean 1.091 aktiboak ziren eta 286 inaktiboak ziren. 1.091 pertsona aktiboetatik 1.040 lanean zeuden (555 gizon eta 485 emakume) eta 50 langabezian zeuden (10 gizon eta 40 emakume). 286 pertsona inaktiboetatik 106 erretiraturik zeuden, 93 ikasten zeuden eta 87 "bestelako inaktibo" gisa sailkaturik zeuden.\n2009an Mieussy udalerrian 829 unitate fiskal zeuden, 2.055,5 pertsonek osaturik. Pertsona bakoitzeko diru-sarrera fiskalaren mediana urteko 22.563 euro zen.\n2007an zeuden 127 komertzioetatik, 3 janari enpresak ziren, 12 bestelako produktu industrialen fabrikazioko enpresak ziren, 23 eraikuntza enpresak ziren, 14 ibilgailuen saltze eta konpontze enpresak ziren, 2 garraio enpresak ziren, 19 ostalaritza eta jatetxe enpresak ziren, 1 informazio eta komunikazio enpresa zen, 4 higiezinen enpresak ziren, 9 zerbitzu enpresak ziren, 36 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 35 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 8 igeltseroak, 3 margolariak, 6 zurginak, 1 iturgina, 1 argiketaria, 3 ile apaindegiak eta 10 jatetxeak.\n2000. urtean Mieussy udalerrian 47 nekazaritza-ustiategi zeuden, 1.349 hektarea erabiltzen.\nSaint-Jeoire (4,9 km)\nMarignier (5,1 km)\nOnnion (5,4 km)\nThyez (5,7 km)\nTaninges (6,0 km)\nChâtillon-sur-Cluses (6,9 km)\nLa Tour (7,1 km)\nMégevette (7,6 km)\nVille-en-Sallaz (7,9 km)\nBNF: 152744419 (data)


Augustin Zubikarai sarira lanak aurkezteko epea irekita dago irailaren 30a arte - Deia\nAugustin Zubikarai sarira lanak aurkezteko epea irekita dago irailaren 30a arte\ndeia.eus 09.02.2020 | 09:07\nAugustin Zubikarai sarira lanak aurkezteko epea irekita dago irailaren 30a arte.\nBILBO. Augustin Zubikarai sarira lanak aurkezteko epea irekita dago irailaren 30a arte. Sarien 19. edizioak nobelak sortzeko beka gisa funtzionatuko du. Proiektuak mrey@ondarroa.eus helbide elektronikora bidal daitezke. Saria 6.000 eurokoa izango da eta ordainketaren era honako hau izango da: bekaren diru kopuruaren erdia irabazle izendatu ondoren, eta beste erdia idazlan amaitua entregatu eta epaimahaikoek onespena emandakoan.\nAna Urkizak, Leire Bilbaok eta Xabier Mendigurenek osatutako epaimahaiak jasotako proiektu guztiak aztertu eta haien arteko bat izendatuko du irabazle urriaren 31a baino lehen. Aurkeztutako lanek behar adinako kalitaterik ez dutela iritziz gero, beka eman gabe utz dezake epaimahaiak.\nSaria 6.000 eurokoa izango da eta Ondarroako Udalak ordainduko dio irabazleari era honetara: bekaren diru kopuruaren erdia irabazle izendatu ondoren, eta beste erdia idazlan amaitua entregatu eta epaimahaikoek onespena emandakoan.\nDiru laguntza jasotako idazlanaren jabetza egilearena izango da. Alabaina, lan horrek ezingo du beste inongo beka edo saririk jaso, ez laguntzaren aurretik ez eta ondoren ere, argitaratu osteko sariak izan ezik. Elkar argitaletxeak argitaratuko du idazlana, eta egile eskubideak ohiko moduan ordainduko dizkio egileari. Epaimahaiak onespena ematen duenetik hiru hilabeteko epean kaleratu beharko da liburua, eta bertan bekaren aipamena egingo da nahitaez.


Euskal Hotsak Ahoskatzen plataformak euskararen soinuen inguruan eduki berriak eskaintzen ditu. Hona hemen atalak:\nHASIERA: web orriaren edukiez gain, ikerlanari, parte-hartzaileei eta harremanetarako datuei buruzko informazioa ematen da.\nMETODOLOGIA: webaren edukiak eskuratzeko egindako esperimentu bakoitzaren berezko metodologia azaltzen da.\nHOTSAK: soinuen deskripzio orokorra eta informazio akustiko zehatza ematen da: grafikoa, numerikoa eta audiokoa.\n2Dko IRUDIAK: hiztunen benetako ekoizpenekin, erresonantzia magnetikoaren bitartez eskuratutako euskararen soinuen irudi sekuentziak.\nANIMAZIOAK: erresonantzia magnetikoari esker eskuratutako benetako irudietatik abiatuta, euskararen soinuen artikulazioak irudikatzen dituzten animazioak. Animazioen deskripzio artikulatorioa, audio lagina eta, adibide gisa, hitz batzuen kanpoko bideoak ditu, soinu bakoitzaren benetako adibideekin.\n3Dko IRUDIAK: 3Dko erresonantzia magnetikoaren bitartez eskuratutako euskararen soinuen irudi sekuentziak, hiztunen benetako ekoizpenekin.\n3Dko BERRERAIKUNTZAK: ahoko traktuaren hiru dimentsioko modelatuak, soinu bakoitzaren artikulazioa erakutsiz. 3Dko erresonantzia magnetikoko irudien analisi eta segmentazio bidez eskuratuak.\nELEKTROPALATOGRAMAK: soinu bakoitzeko mingainaren eta ahosabaiaren arteko ukipen puntuen bideo elektropalatografikoak eta irudi estatikoak.\nARIKETAK: ariketa bilduma bat eskaintzen da, erabiltzaileak webeko edukiak praktikatzeko eta eskuratutako gaitasun maila frogatzeko.\nInformazio hori guztia goian dagoen menu nagusiaren bitartez kontsulta daiteke:\nHasiera, Metodologia eta Ariketen atalek azpimenuak dituzte, leihoaren ezkerraldean.\nAnimazioak, 2Dko irudiak, 3Dko irudiak eta elektropalatogramen atalek kontsonante eta bokalen taulak dituzte, bakoitzaren edukiekin. Horien gainean edo ezkerraldean dauden menuetan klikatuta, bakoitzari buruzko informazioa ageri da.


SORMENAREN KABIA 2018 - Alkizako udala\nSomenaren Kabia Artistentzato Egonaldien lehen edizioa zer nolakoa izan den azaltzeko ikus-entzunezko lanak ikusgai daude jada.\n“NATURA&ARTEA” JARDUNALDIETAN Sormenaren Kabiaren lehen ekitaldia nola gauzatu den, artistek esperientzia nola bizi izan duten ezagutzera eman dugu. UNAI SORARRAIN bideogileak oso gertutik jarraitu du Txiki Keixeta zein Kimia Kamvariren sortze prozesua. Hasiera-hasieratik amaierara arte euren alboan izan da, askotan enbaxadore eta gidari lanak ere eginez. Bideoak hemen ikusi ditzakezue:\nTXIKI KEIXETAREN BIDEOA\nKIMIA KAMBARIREN BIDEOA


Proiektuak - Elkarlana eta laguntzak | Basque Food Cluster\nELKARLANEAN DIHARDUGU, BAZKIDE DIREN ENPRESEN LEHIAKORTASUNA HOBETZEKO PROIEKTUAK MARTXAN JARTZEKO\nProiektuak diseinatzen ditugu elkarlanean, bazkide diren enpresen beharrak trukatuz eta aztertuz. Sinergiak bilatzen ditugu, beste enpresa batzuekin batera proiektuak abiarazteko eta, horrela, parte-hartzaile guztiei azkarrago eta modu eraginkorragoan aurrera egiten laguntzeko. Negozioa sortzeko proiektuak diseinatzen ditugu, eta proiektu horiek gauzatzeko laguntzailerik onenak bilatzen ditugu, baita kasu bakoitzera hobekien egokitzen diren finantzaketa-tresnak ere.\nZure proiekturako finantzaketa behar duzu?\nEZAGUTU GURE PROIEKTUAK\nPRODUKTUA ETA MERKATUA\nBerrikuntza teknologikoa eta ez-teknologikoa sustatzen ditugu\nBASQUE FOOD CLUSTERek Eusko Jaurlaritzaren akreditazioa du elikaduraren arloko bitartekari gisa, Euskadiko Zientzia, Teknologia eta Berrikuntzaren Euskal Sarearen eskaintza eta eskari teknologikoaren artean.\nGure inguruko ezagutza- eta ikerketa-eragile nagusiekin elkarlanean aritzen gara enpresan txerta daitekeen eta merkatura bideratuta dagoen I+G+b sustatzeko:\nEnpresen beharrak koordinatuz, lehentasunak, interesak eta gaitasunak kontuan hartuta.\nEnpresen arteko lankidetza sustatuz.\nEnpresek teknologia eskura izan dezatela erraztuz.\nBehatoki Estrategikotik, inguruneko aukerei buruzko informazio garrantzitsua eskuratzen lagunduz.\nFinantzaketa-iturri onenei eta laguntzen kudeaketari buruzko informazioa emanez.\nTransferentzia teknologikorako ekintzak gauzatuz.\nProiektuetan sortutako ezagutza zabaltzen lagunduz.


maiatza 2019 - Katebegia\nZer luzea negu hau Josu Goikoetxea Elkar, 2018. (Poesia) Zer luzea negu hau du izenburu Josu Goikoetxearen lehen liburuak, poesia liburuak. Iaz karrikaratu zen, neguaren atarian, eta eman zuen zer erranik literatura solastokietan. Haatik, izkiriatzen ari naizen uneak ederto adierazten du bizi izan dugun sasoia, bedatsea izan arren. Poetaren nortasunaren (C.V.) (h)arian, hona lehen ele sorta: “Literaturan, Lubaki bandako partaidea...\nMundutik mundua Arabako hitzontzi baten kronikak Edu Zelaieta Anta Pamiela, 2019. (Upaingo saila) Mundutik mundua ibilki zaigu Edu Zelaieta Anta gasteiztarra, Arabatik irten barik funtsean. Unibertsaltasunean idoro ahal izateko –mundua baita gure unibertsoa– partikulartasunean bizitzea funtsezkoa izaki. Arabako hitzontzi baten kronikak dio azpiko lerro-buruak. Bai horixe, ederto ezagutzen du egileak bere burua. Nafar galiziar jatorrizko arabarra ez da deusen uzkur, kronika andana hau...\nIdazleen gorputzak (emakumeak ezbaian literaturaren joko zelaian) Eider Rodriguez LISIPE, 2018. (Susa) “Feminismoari esker dira, diren legezko emakume” aipuak balio du (ere) Idazleen gorputzak (emakumeak ezbaian literaturaren joko zelaian) saioa baloratzeko. Kontrako eztarriak liburua epaitzeko bera. Bistan denez, Eider Rodriguezen liburuak beste eta bestelako edukiak dakartza. Alta bada, edukiak eduki, gaia –ekaia– eta formatua Uxue Alderdirenaren berdintsuak dituzu:...


Eztabaida:Muskulu omohioideo - Wikipedia, entziklopedia askea.\nArtikulu hau, osorik edo zatiren batean, ingelerazko wikipediako «Omohyoid muscle» artikulutik itzulia izan da. Jatorrizko artikulu hori GFDL edo CC-BY-SA 3.0 lizentzien pean dago. Egileen zerrenda ikusteko, bisita ezazu jatorrizko artikuluaren historia orria.\nArtikulu hau, osorik edo zatiren batean, gaztelerazko wikipediako «Músculo omohioideo» artikulutik itzulia izan da. Jatorrizko artikulu hori GFDL edo CC-BY-SA 3.0 lizentzien pean dago. Egileen zerrenda ikusteko, bisita ezazu jatorrizko artikuluaren historia orria.\nOrriaren azken aldaketa: 26 azaroa 2018, 22:09.


Fagorrek Abbadia Saria irabazi du - Noticias de Gipuzkoa\nFagorrek Abbadia Saria irabazi du\nsara ibarguren 02.11.2021 | 12:16\nFagor taldeak jasoko du aurtengo Abbadia Saria. N.G.\nFagor taldeak jasoko du aurtengo Abbadia Saria.\nGipuzkoako Foru Aldundiak Abbadia Saria Fagor Taldeari emango dio. Horren bidez, Fagorrek azken hamarkadetan arlo sozioekonomikoan euskara sustatzeko egin duen lana saritu nahi du . Abenduaren 1ean, euskararen egunaren atarian, ospatuko da sari banaketa euskal munduko eragileak elkartuko dituen ekitaldi batean.\nEider Mendoza foru bozeramaileak gaur goizean eskaini duen prentsaurrekoan azaldu duenez, Fagor 70eko hamarkadan hasi zen euskara batzordeak sortzen lan munduan hizkuntza indartzeko eta gaur egun 150 lagun baino gehiago biltzen dituzte taldearen euskara batzordeek. 4.000 langiletik gora dituen enpresa hau euskaraz lan egiten dutenen lantoki handien artean "aitzindaria" dela uste du Aldundiak, eta baita etorkizunera begira "eredu" izango dela ere.\nEuskararen bidegurutze honetan, Fagorrek "hizkuntzaren normalizazioaren alde" egindako lana sarituko du erakundeak, izan ere, euskal eragileak une honetan kezkatzen dituen arazo nagusietako bat lan mundua baita. Horixe erakutsi zuen iaz ospatu zen Euskaraldiaren bigarren edizioak ere. Ariguneak sortzea izan zen Euskaraldiaren berrikuntza nagusiena eta horien helburua lantokietan euskaraz lasai aritzeko espazioei tokia egitea izan zen.\nBixente Martinezek kontzertua emango du bihar.\nAlex Bengoa recibirá el martes el premio ‘Ondo egindako lana’.


Joxemi, muga pasatu eta hamabost egun beranduago, Oiartzungo gau kontrol batetan atxilotu zuten.\nIparraldean gelditua zen Mehmetek, berri txarra jakin zuelarik, Aezkoan barrena muga pasatu zuen.\nLehendabizi Joxemiren familiarengana jo zuen. Ama zaharra zuen Joxemik, adeitsua, gozotasunez betea. Aita ez zen etxean egoten, kartetan baizik, soziedaderen batetan, eta Mehmetek ikusi zuen egun bakarrean, indibiduo beltxaran hura bere semearen lagun bat zela jakinda, piska batean begiratu zuen eta «ba! ba!» besterik ez zuen esan, zeinarekin esan nahi zezakeen: «Bai lagun estrainoak ditu nire semeak! Ez dut ezer entenditzen!».\nAmak eta Joxemiren bihotz oneko lehengusina ba-tek komisaldegian sutondoan baino ordu gehiago igaro zituzten arren, ez zuten poliziarengandik Joxemi ikusterik lortu, ezta eraman zizkioten arropak eta janak pasatzerik ere, zeren hartu bai, egin zizkieten pakete guztiak, baina gero jakin zutenez batto ere ez zioten helarazi mutilari, denak noski mertzenario haiek berek gorde eta jan bait zituzten.\nBederatzigarrenean kartzelara eraman zuten. Mehmet —tartean Lezoko lagun baten etxean bizi zenaizan zen lehenengo bisitatzaileetako bat. Atariko txakurrek, arabea edo ijitoa zelakoan, erdeinuz eta beldurrez begiratzen zioten.\nJoxemi sano zegoen, komisaldegian hil ez beste guztiak egin bazizkioten ere (seinalerik begi-bistakoenak eskumuturretan zeuzkan), edo horrexegatik, orain, hitz eta keinuetatik, lasaitasun izugarria zerion. Ahotsak krak egin zion agur esateko momentuan: zutik, bi lagunak, bi zentimetrotako kristal infinitoaren kontra esku bana jarrita, non Mehmeti iruditu zitzaion bere lagunaren begiak kariñoz bustitzen zirela: uste bait zuen Joxemik azken aldikoz zekusala Kurdistango adiskidea.\nKartzelaren atea kale aidera zeharkatzen zuelarik, Mehmetek, bere aldetik, Joxemi barruan utzita ez zuela Euskal Herritik aldegingo, zin eginda zeukan.\nKorreosen Dar-es-Salaam-i buruz telegrama hau igorri zuen: «Oxira te a xêrê be» (Bidaia ona izan). Yusufek ulertuko zuen. Gero hiri bazterretan buelta bat ematera joan zen eta, nekatu zelarik, banku batetan jarri zen.\nAndre txolin bat, txakur flako batekin. Gizon dorpe bat, ideia fijo alu batekin. Mutil presatu batzu, lan enkargutan. Zaharrak, gora begira, behera begira, nora begira ez zekitela. Lepoa okertu gabeko emakume sendoak, begi triste samarrekin. Eskolatik ospa egindako ume zapata-hautsi pare bat. Neskaren batek lotsa polit piska batekin begiratzen zion, eta bai zuzenago ere, bakarren batek, baina beste askok, urrutitik antzematen zuten Mehmeten begirada eta bere paretik harrosko pasatzen ziren. Zenbaitek garbi begiratzen zuten, gehienek ordea urduritasun diztira ez-atsegin bat isladatzen zuten, eta honek, eta egunaren grisak, minutuen pasatzearekin Mehmeten animoa goibeldu zuten. Jende askorik, jende gehiegirik ez zen, baina zirenak ere, zertarako ziren, berarekin lagun ez baldin baziren?\nHala, langar xehe-xehe bat hasi zuelarik, «negarra ari dik» bururatu zitzaion, eta instante batzu pasatu ziren burutapenaren ederraz konturatu bitartean —ordurako entzuten zituen hitzetatik erdarazkoak eta euskarazkoak bereizten hasia zen, eta bietakoetatik aletxo batzu bazekien esaten.\nArratsalde hartan Lezoko pisuan gizon zahar batek bere pentsamendu geroz eta lainotsuagoetatik apartatu zuen. Zeferino, Txefe, arrantzale izan zen, baina urte batzu lehenago hanka gainera erori zitzaion tonelada egurrak bizitza guztirako errena lagatu zuen. Orduan nobelak irakurtzeari lotu zitzaion, halako zaletasunez, ze orain fondo gabeko gau batez abentura-adar askorekiko nobela mardul eta borobil horietako bat oso-osorik liseritzeko gauza bait zen. Lehengo urtean, estilo piska bat asimilatu zuela iruditu zitzaiolarik, telebistaren kontrako irudimenez beteriko esku gutun bat bidali zuen probintzi egunkari batetara, eta txukun argitaratu zioten, letra txiki batekin. Beste bi bidali zituen ordudanik, bide triste bateko batxe batzuren gora-beherez bata eta kontrabandoaren inguruan bestea, eta hauek barne orrialde izkutuago batetan argitaratu zizkioten. Kontrabandoarena zen bere gai faboritoa, eta nola ez munduaren txoko misteriotsu batetik etorritako poeta beltzaran harekin gogotik erabili zuen.\n— Terrenoa ezagutuz gero, lan erraza da. Nik arrisku handi bat ikusi izan dut beti: salatariak. Horiek garbituz gero, lan erraza da. Ez naute, ni, bada, behin ere harrapatu ixil lan horietan! Ba al dakizu lehenbiziko telebisioak zeinen barkuan sartu ziren hona? Hombre! Hemos sido unos piratas del copón, nosotros —piratak liburuetatik eskapatzen ziren, eta erdarak konkistatutako itsas-bazterretan bizitzen ziren.\nElkarrizketa gustagarria izan zen Mehmetentzat. Julia ere bazegoen, nortasun fuerteko etxekoandre edadetua, eta Maite, bisitan joandako horren lagun gaztexeago eta moderatuagoa, hitz gehienak besteen esanak borobiltzen erabiltzen zituena.\n— Pirata, zu? —eta Juliak gizon zaharrari ondo ezagutzen zuen legez begiratzen zion-; lehorrean bai, izandu zara pirata bizkorra...\nTxefe, apurtxo bat inkorporatuz eta hatz oker batez silaba bakoitza azpimarratzen zuela, bertsotan defenditu zen:\n— Suerte txarrekuak il diran gaztiak, batzuk legorrian eta urian bestiak.\nGero atzera eroso jarri zen eta Mehmeti begiratuz erantsi zuen:\n— Piratetan, ez naiz handienetakoa, ni!\n— Zu baino handiagorik, gutxi! —Juliak, umore keinu batez, bereari eutsi zion, Mehmet poliki inpresionatu zuena. Baina berari mintzo zitzaion Zeferino:\n— Reagan eta, zer dabiltza hor, ba?\n— Reagan? —esan zuen Mehmetek— Jo...!\n— Hori bai benetako pirata! —esklamatu zuen Txefek.\n— Pirata? —esan zuen Juliak—. Terrorista peligrosoa duk hori! Eta hor ateratzen digute, bentizinko baino majoagoa, bitatik hirutan, telebistaz, eta ondoren, aufa terroristak hemendik, aufa terroristak handik, jende inozentea izutuaraziz. Eta besteak, horra, lasai, telebistaren barruan, beti telebistaren barruan, hori bait da txarrena, zeren bertatik bertara ikusiz gero, qué sé yo!, sikiera hartu plantxa eta...\n— Telebisioa! Hor dago gaitza! —esan zuen, arratsaldean hirugarren aldiz, Zeferinok.\n— Eguerdikoa aditu duzue? —esan zuen Maitek, eta besteen ezezkoaren segidan koloreak igo zitzaizkion aurpegiraino, baina indarrak bilduz kontatu zien:— Atzo amerikanoek ez dakit zein irla okupatu omen zutela Karibe partean; bertako batzu hil zituztela eta, han gelditu direla...\n— Bakearen alde! —esan zuen Juliak, begi-besoak espresiboki zabalduz.\n— Hori izango da beste horretan, Diego Garcian, egin zietenaren ordainez —pentsatu zuen, denek aditzeko moduan, Zeferinok.\n— Bai, hori esan zuten —esan zuen Maitek.\nMehmetek ez zeukan horren berririk. Bai, lojikoa zen, amerikarren erantzuna, eta gerora besterik ere egingo zuten seguru asko, Trident-II.aren kolpea ez bait zen, alajaina, enkajatzen erraza. Ondo neurtu ote zituzten ekintzaren ondorioak? Mehmetek, amerikarren erantzuna eta guzti, baietz uste zuen, zeren erantzun harek, mundua zegoenean zegoela, oso mugatua beharko zuen, eta bestea abisu moduan ustez elegante atera zitzaien... Nolanahi ere, handik aurrerako solasaren haria erabat galdu zuen, eta lehendabizi Txefe «pirata» eta gero Maite joan zirelarik, mekanikoki agurtu zituen eta, Juliaren konpainian goxo afaldu ondoren, ohera sartu zen komiki kilikigarri batekin.\nLehenbailehen egin nahi zion Joxemiri bisita, baina kartzelako arauek lau egunez eduki zuten hara sartu ezinik. Boskarrenean, goizeko hamaikak laurden gutxitan, Joxemi, lokutorio zikinean nor etorriko zai, Mehmet ikusita txit harritu zen. Zer egiten zuen...? Hala ere ez zion deusik galdetu, kurdoaren begietan dezisioaren diztira nabaritu zuelako. Aurreneko minutuak zer habilka eta hementxeka igaro zituzten, gero Mehmetek solasa pixka bat zentratu zuen.\n— Zer moduzko mobilidadea duk hor? —galdetu zion euskaraz.\n— Zera...! Txarra...! Zeldatik patiora eta patiotik zeldara erabiltzen gaitzitek.\n— Preso asko zarete?\n— Gure modulo horretan, berrogeiren bat izango gaituk.\n— Eta, zer moduzko azpiak alde horretan? —galdetu zion Mehmetek, inglesez baina.\n— Oraindik ez dizkiat ezagutzen.\n— Ba pixka bat begiratu itzak —esan zuen Mehmetek, inglesetik frantsesera salto bat eginda.\n— Hori egina zegok —Joxemik.\n— Nik zer-edo-zer egingo diat hemengo inguruetan —Mehmetek kurdoz esan zuena, Joxemik esku-begietan irakurri zion, eta «tira, ba» erantzun zuen. Euskarazko ikastaro intentsibo bat amaitu berriko funtzionarioak bere kabinatik etsita begiratzen zien.\nIrtendakoan Mehmetek handik puxka baterako taberna batetan zerbezatxo bat edan zuen, eta kasualki bazterrak ikusi zituen. «Se traspasa» titulodun bajo kaxkar batek atentzioa deitu zion. Biharramunean barnetik ikusi eta alkilatu zuen. Nagusiak moro batek galerazi lezakeen txukuntasuna baino dirua gehiago maite zuen, eta Mehmet bere kondizioetan ados agertzen bait zen, tratua itxitzat eman zuen, inkilinoak, burutik pasatu zitzaion bezala, lokala droga trafikorako erabili nahi baldin bazuen ere.\nBere bigarren lan bisitan Mehmetek Joxemiren abokatua ezagutu zuen. Luismak burua ongi klasifikatutako datuez beterik zeukan, eta arineketan zebilen, haren mugitu beharra. Hirugarrenean, bi preso ateratzeko zirela eta, Luismaz gain jende pilo bat aurkitu zuen kartzelaren atarian. Eguerdian irten ziren mutilak, irribarrez, despistaturik, burdinez eta zementoz estaliak lau urte, eta gehiago, bete zutelako. Luismak, berekin bazkaltzeko, esan zion Mehmeti, eta Mehmetek baietz, eta istilu ederra izan zuten, bazkalostean batipat, postreak eta gero. Joxi deitzen zen preso izandakoak burutik ikutua ematen zuen, denei eta denari baiezka aritzen bait zen, lagunak ezagutu gabe, erdi tetelduxea. Besteak, Puertas esaten ziotenak, bereak eta bienak botatzen zituen zalaparta handiarekin, edan eta edan, andregaiak gehiago edaterik galerazi zion arte.\n— Bi horiek —esan zion Luismak Mehmeti, lepoz lepo gainezartzen zitzaiolarik— zortzi hilabete pasa dituzte zigor zeldetan, inor ikusi gabe. Jo egin diete, txarki! Kontuz ere bai, gero, funtzionarioek bait dakite, jakin, zera, gero... Baina, hori ere, tto...\nArratsean Mehmet Puertas eta Joxiren artean suertatu zen instante batez. Joxik esaten zuen:\n— Hau anitz kanbiatu duk, sobera —eta haren begi larriek ez zuten kokagunerik topatzen.\n— Zer erraten duk, Joxi, zer erraten duk —eta Puertasek laguna besarkatzen zuen negar egiterainoko kariñoz—, hau gurea duk eta, hau betikoa duk eta...\nGaupasa itzela egin zuten, Mehmetentzat hunkigarria. Goizean autobusa hartuta Lezoratu zelarik, burua karga eginda zebilen. Esnatutakoan, gogo gutxiz, gaizki antzera aurkitu zen —ez ezergatik konkretuan, pentsatu zuen: batzutan hala behar dik. Lasai zeukan gorputza, begirada, eta inondik inorako paseo bat ematera irten zen etxetik. Lehendik ere ezaguna zuen eztitasun horretatik nesken begiratuek bakarrik aterarazten zuten, zeren neska gehienek gizonezkoen indiferentzia samurra arras maite bait dute, eta Mehmet haien indarrezko begiraden eraginez apur bat beldurtzen zen, neska haiek, lotsa gabeturik, intimidadearen txokorik kuttunenetan sartuko balitzaizkio bezalaxe.\nAsuntoari buelta batzu emanda zegoen baina, ordurarte ez zuen gauza segururik usaindu, orain aldiz, Juliak Donostiako aurrezki kutxa batetan behin baino gehiagotan, hamaikak aidera edo beranduxeago igual, maletin marroia eta maletinaren barruan zientoka bileteak zeramatzan indibiduo kankailu ongi jantzi bat ikusi zuela komentatu zuen, eta Mehmetek informazioaren detaile guztiak leku gorde batetan ipini zituen.\nSegituan ezagutu zuen, bai haren ondoan operazio itxura batzu egin ere, nahikorik ote zeraman. Baietz jo zion, eta hara, hain zuzen, bestalde harrigarrikiro, egunero azaltzen bait zen, eta azaltzeari utzi ziezaion baino lehen, Mehmetek ekintza txiki bat paratu zuen.\nGoizerdi lanbrotsu batez aurrezki kutxatik irtendako kankailuari makilakada batez konortea kendu zion aldi baterako, eta maletina tinko eskuratuz korrika atera zen doblefilan motorra pizturik aparkatuta utzi zuen kotxeraino; handik pasatzen zen goiz txaranga txundigarri batek ihesa erraztu zion.\nHurrengo goizean «quinqui» batek banka gizon bati maletina «lapurtu» ziola irakurri zuenean, Juliari intuizio moduko ideia bat bururatu zitzaion, baina parean zeukan Mehmeti ez zion deusik komentatu, aldiz momentu hartantxe exerita zegoen siloiak bost kilo baino gehiago pisatzen zuen.


Udalbibbloga?: Bateginik revisited\nUdal liburuzainen blogaz eztabaidatzeko gunea\nDoala aurretik neu Bateginik mantentzearren aldekoa nazela. Batetik, 2006tik abiatutako proiektua dalako (eta horrek interneten aztarna arkeologikoaren balioa du. Gainera, bere izaera "bidegiletzailea" eta sortarazi duen literatur bibliotekoide mordoa gehitu beharko litzaioke horri). Bestetik, liburutegien artean sortutako asmo horizontala delako, partaidetza irekia eta behetik irtendako ekimena, benetako sarea eratzen dugula sakonago barneratzen lagundu liezagukena.\nDeklarazioaren ostean, hausnarketa. Merezi al du mantentzea? Zer egin liteke proiektua sustatzeko? Parte hartu dugunon arrazoiak aztertu baino nahiago izan dut parte ez hartzearen arrazoiak ikusi. Honako hauek bururatzen zaizkit:\n- Denpora falta. Agian oztoporik garrantzitsuena eta konponbide zailenekoa. Liburutegiko betebeharrak nahikoak dira lanordu guztiak betetzeko, sarritan baita gehiago ere. Liburuak irakurtzeko denborarik ere ez dagoenean, ezin astirik atara gustukua duzun edo interesgarria iruditzen zaizun libururen baten iruzkina idazteko. Arazo honekin hoxtia gitxi, ez bait dugu lan-karga lan-eskergan zertan bihurtu behar eta.\n- Ezagutza tekniko falta. Ezin aldagai hau gutxietsi. Agian baliteke blog batera mezuak bidaltzea ez dakienik egotea. Arazoa hau baldin bada, jakin dagizuela laguntzeko prest gaituzuela.\n- Gogo falta. Kasu hontan, sare bat garenaren kontzientzi ezak pisu handia du. Katalogo bat bera izateak eta (batez ere) liburutegien arteko maileguak, sare bat izatearen sentipenaz ohartarazi gaituzte, baina hala ere, oraindik nortasun hori barneratu dezagun bidetxua dagoela iruditzen zait (egunen batean helduko dira, adibidez, liburutegi guztien arteko lankidetzan eginiko gidak eta holangorik) Eta horren adierazgarri litzateke Bateginik tipoko ekimenetan parte hartzeko desgogoa. Esaterako, liburutegi guztiek dute liburuak gomendatzeko sistemaren bat (erakusmahaitik zuzenean ahoz, kartelak jarriz, blogean eskegiz...) eta Bateginik, azken finean, hori baino ez da. Gertatzen dena, ez badiogula "gure" liburutegirako onura zuzenik ikusten debaldeko (eta "en baldeko") beharra iruditu litzaigukela mezurik bialdutea bertora.\nAzkenengo arazo hau Bateginikeko mezuak "gure" liburutegirako onuragarriagoak eginez ekidi daitekelakoan nago. Horretarako zera proposatuko nuke, liburutegi guztien blogak batuko lituzken plataforma bat. Horrela, sareak Interneten duen presentzi eskasaren arazoa ere konponduko genuke (katalogoan agertzen den "Liburutegi partehartzaileen direktorioa" baino ez dago momentu honetan)\nPlataforma hori martxan jartzeko erramintatzat Wordpress Mu p roposatuko nuke. Erabiltzaile anitzeko blogak kudeatzeko balio duen programa da. Liburutegi bakoitzari blog bat sortu (direktorioan agertzen diren datuak batuko lituzken orri xumea egitearekin nahikoa litzateke gunea eguneratu nahi ez duten liburutegientzako) eta gune bakoitzean gomendioren bat argitaratzerakoan "Bateginik" etiketa bat jarriz nahikoa litzateke proiektuak aurrera jarrai dezan. Holan, sareaz aparte, liburutegi bakoitzak ere bere webgunea izango luke (oraindik liburutegi asko daude Interneten presentzirik ez dutenak). Plataformak eite "instituzinalizatuagoa" izan dezan, Zerbitzuko zerbitzaritan (valga la redundancia) mantentzea proposatuko nuke.\nPublicado por Kultur Leioa Liburutegia en 14:21\nErandioko Biblioteka 20 de enero de 2010, 16:04\nENE!!! Erabat ahaztuta !! Erabilpen ezak organoa endekatu egiten du eta. Ederto. Pozten nau zure iritziak baina holan jarraituz gero zalantzatan jartzen dut blogaren etorkizuna.\nGure blog kuttunenak\nRevisando enero: Acceso a la información, Educación superior, Alfabetización informacional y más… - En este segundo post de 2014, repaso algunas noticias y eventos que me han parecido interesantes, así como una selección de recursos que he consultado. Esp...\neLiburutegia - eLiburutegiak audioliburuak eta filmak eskainiko ditu.\ntutorial interesgarri batzu


Osasunaren alde eta erraustegiaren aurkako giza-katea Kontxako hondartzan | Angula Berria\nHasiera » Osasunaren alde eta erraustegiaren aurkako giza-katea Kontxako hondartzan\nBy sugorri 5 / Ira / 2017\nAurten egoera berri baten aurrean aurkitzen gara: Zubietako erraustegiaren obrak hasiak dira. Hala ere gure borrokak darrai, ez dugu etsitzeko asmorik eta gertatzen dena gertatzen dela ere, hiri hondakinen errausketaren aurka jarraituko dugu. Klase politiko errauketazalearen eta modu batera edo bestera inplikatuta dauden enpresen interesak salatzen jarraituko dugu eta modu guztietako oztapoak jartzen saiatuko gara.\nEzin dugu ahaztu Zubietako erraustegia hainbat gezur handietan oinarrituta dagoela. Lehenengoa erraustegiaren beraren beharra da; 2007tik 2015era bitartean gipuzkoarren zabortegietara bidaltzen duten zaborra %45a gutxitu da, beherakada hau urtez urte etenik gabekoa izan delarik. Kasualitatez 2016an ez da jaitsierarik gertatu 2015arekiko. Egungo Gipuzkoako agintarien interesa garbi ikusten da: erregaia behar dute munstruo ia elikatzeko, urtean 200.000 tona eta gaur egun bakarrik 160.000 dituzte. Beraz ez da komeni murriztea, ez berrerabiltzea eta gutxiago birziklatzea eta konpostatzea. Guztia erraustegira!\nZabortegiak itxi behar direla da beste aitzaki bat eta ados gaude. Onartezinak dira usainez, lixibiatuz, kaioz betetako zabortegiak. Baina zabortegiak beti egongo dira; erraustegiak hiru zabortegi behar ditu: atmosfera isurtzen dituen gas eta partikulentzako, zabortegi kontrolatua zepentzat eta segurtasuneko zabortegia errauts toxikoentzat. Askoz hobe litzateke zaborra murriztea eta sortzen den errefusa inertizatu ondoren zabortegi bakarrean uztea.\nAzken teknologia erabiliko dutela eta ez dela kutsadurarik sortuko esaten digute. Beti erabili izan azken teknologia eta beti izan ditu akatsak, beti egon dira istripuak, beti sortu da kutsadura. Mundu osoan egindako ikerketek, Espainian eta Frantzian egindakoek ere bai, baieztatzen dute erraustegien eragin kaltegarria osasunean, ingurumenean, nekazaritzan. Zubieta inguruko biztanleengan duen eragina aztertuko dutela diote, baina gaixotu denarentzat alperrik dira azterketak; kasu egin diezaigun lehendik aztertuta dagoenari.\nMilako etxeentzako energia sortzeko erabiliko dela ere esaten digute. Zaborra oso erregai kaxkarra da; plastikoak eta paperak (biak birziklagarriak) dira erretzen direnak eta ez oso ondo. Labean behar den tenperatura lortzeko gas naturala erabiltzen da eta honek bai, honek ematen du energia. Hurbilen daukagun erraustegian, Zabalgarbin, energiaren %70a gas naturaletik dator.\nSalatu nahi dugu, baita ere, kosto izugarri handia, 1.000 milioi euro baino gehiago, gipuzkoar bakoitzeko 1.500 euro baino gehiago, beti ere alternatiba merkeago, ekologikoa eta osasungarriagoa mahai gainean daukagunean. Halako gastua erraldoia azken batean multinazional atzerritar baten esku pribatuetara joango delarik dirua.\nEta ez dezagun ahaztu oso lanpostu gutxi sortuko dituela. Ekonomia zirkularrean oinarritutako proiektu batek, merkeago izatez gain, hamar aldiz lanpostu gehiago sortuko du eta dirua Gipuzkoan bertan geratuko da.\nALTERNATIBA DAGOELAKO, ERRAUSKETARIK EZ!\nGURETZAT ETA ONDORENGOENTZAT OSASUNA NAHI DUGU!


Larragoa - Wikipedia, entziklopedia askea.\nLarragoa ([laraɣo.a]) Nafarroa Garaiko mendebaldeko udalerri bat da, Lizarrako merindadekoa. 116 biztanle ditu, 2014. urteko erroldaren arabera. Iruñea hiriburutik 74 kilometro mendebaldera dago.\nMaría Flora Gabiria Andueza (AEL)\n42° 46′ 50″ N, 2° 15′ 22″ W / 42.780555555556°N,2.2561111111111°W / 42.780555555556; -2.2561111111111Koordenatuak: 42° 46′ 50″ N, 2° 15′ 22″ W / 42.780555555556°N,2.2561111111111°W / 42.780555555556; -2.2561111111111\n74 km Iruñera\n53 (%55.2) 49 (%51)\n% 6,6 (2013)\n% 18,38 (2010)\n% 2,0 (2011)\nHerria Nafarroa Garaiko mendebaldean dago, Lizarrako merindadeko ipar-mendebaldean, Arabako mugatik hurbil. Lizarra eta Gasteiz elkartzen dituen NA-7185 errepideak zeharkatzen du herria.\nLarragoak Urbasa mendilerroarekin egiten du muga iparraldean, Aranaratxerekin ekialdean, Arabarekin mendebaldean, eta Galipentzu eta Lanarekin hegoaldean.\nUdalerri osoan ez da klima bera: mendebaldeko gune menditsuetan klima atlantikoa da nagusi, urtean batez beste 1.600 mm-tik gorako prezipitazioak eta 8 ºC dituela. Udalerriaren erdialdean eta ekialdean, berriz, klima azpimediterraneoa da, prezipitazioak urriagoak dira, 1.200 eta 1.400 mm bitartekoak, eta tenperatura 10 °C ingurukoa izaten da. Urteroko egun euritsuak 130 izaten dira batez beste.\nJatorrizko landaredia haritzek eta pagoek osatzen dute; pagoak, batez ere, mendebaldeko gune menditsuetan ageri dira. Lizarrerriko udalerri askotan ez bezala, Larragoak jatorrizko landarediari dagozkion hainbat zuhaitz espezie gordetzen ditu oraindik ere.\nLarragoan, itsasoaren mailatik 771 metrora, Nafarroako Foru Erkidegoko Gobernuak 1975ean jarritako estazio meteorologikoa dago.\nErrepidearen ondoan dagoen beheko solairu eta gainean solairu bakarreko eraikina da. Margoturiko hiru fatxada dauzka eta eraikinaren arkitektura inguruko eraikin tipikoen berdina da. Udalak alkatea eta lau zinegotzi dauzka. Larragoako udaleko idazkaria, Aranaratxe eta Eulateko idazkari ere bada.\nHELBIDEA: Zuria Kalea, z/g\nHerri txiki honetan beste batzuetan gertatu den bezala, 2007an ez zen udal hauteskunderik izan Larragoan, ez zelako inongo talderik aurkeztu.\n2008an izendatutako alkatea, María Flora Gabiria Andueza alegia, 2011ko hauteskundeetan karguan berretsi zuten, kasu honetan Agrupación Electoral Larraona (AEL) taldearen izenean. Beste 4 zinegotzi ere aukeratu zituzten.\nHauek izan dira Larragoako azken alkateak:\nCrescencio Garcia Barrena 1979 1983 UCD\nBenjamin Sagasti Larramendi 1983 1987 Agrupacion Independiente de Larraona\nSaturnino Andueza Ruiz de Larramendi 1991 1995 Kudeaketa batzordea\nSaturnino Andueza Ruiz de Larramendi 1995 1999 Independenteak\nSaturnino Andueza Ruiz de Larramendi 2003 2007 Kudeaketa batzordea\nMaria Flora Gaviria Andueza 2007 2011 Kudeaketa batzordea\nMaria Flora Gaviria Andueza 2011 2015 Agrupacion Electoral Larraona\nMaria Flora Gaviria Andueza 2015 2019 Kudeaketa batzordea\nTomas Andueza Riezu 2019 Jardunean Agrupacion Electoral Larraona\nAutomoviles Urederra autobus konpainiak Larragoa Lizarrarekin batzen du. Autobus lineak ibilbide hau egiten du:\nLarragoa - Aranaratxe - Eulate - Zudaire - Barindano - Etxabarri - eta Lizarra\nAntzin-Ameskoako Zerbitzu Sozialen Mankomunitatea, zaborra bildu, ura hornitu eta bestelako zerbitzuez arduratzen da Larragoa eta eskualdeko beste hainbat herritan.\nNafarroako gobernuak onartutako Euskararen Foru Legearen arabera Deikaztelu eremu ez-euskalduneko udalerria zen, eta hori dela eta, hizkuntza ofizial bakarra gaztelania zen.\nSan Kristobalgo eliza, estilo erromanikoko eraikina da, XII. mendean eraiki eta XIV. mendean zaharberritua. Parrokiak, portada erromanikoa kontserbatzen du.\nAndre Maria Zuriaren baseliza, XVIII. mendeko nabe laukizuzeneko eraikina da, kanoi erdiko estaldura eta harlanduzko kanpoaldearekin. San Benitoko baseliza bestalde, XVI. mendeko eraikina da.\n↑ Elkarrizketa Saturnino Anduezari Diario de Navarran.\n↑ a b «Larraona - Auñamendi Eusko Entziklopedia» aunamendi.eusko-ikaskuntza.eus Noiz kontsultatua: 2020-04-30.\n(Gaztelaniaz) Larragoari buruzko informazioa, Nafarroako Foru Erkidegoko Gobernuaren webgunean.\nLarragoako kalea, Google Street View-n.\nLiburuak: Euskal Herriko bidaia-gida/Herriz herri/Larragoa\nAzken aldaketa 22 otsaila 2021(e)an, 12:32(e)tan\nOrriaren azken aldaketa: 22 otsaila 2021, 12:32.


Samopal vzor 23 - Wikipedia, entziklopedia askea.\nSamopal vzor 23 subfusila, Txekoslovakian 1948an hasiriko arma familia bateko lehengoa izan zen. Kulata finkoa eta tolesgarria zuten modeloak egin ziren 9 mm Parabellum (Sa 23 eta Sa 25 modeloak, hurrenez hurren) eta 7,62 Tokarev kalibreetan (Sa 24 eta Sa 26 modeloak).\nČeská zbrojovka Uherský Brod (en)\n7.62×25mm Tokarev (en)\nSamopal 23 familiako subfusilak izan ziren kargagailua pistoletean eta ixtailu teleskopikoa erabiltzen zutelarik produkzioan sartu ziren lehen armak. Ixtailu teleskopikori esker armaren luzera asko txikitu daiteke, ixtailuaren pisua kanoiaren inguruan jartzen delarik. Blowback bidez funtzionatzen zuten eta su automatiko ala erdi automatikoa egiteko aukera katuaren bitartez egiten zen, ezartzen zitzaion presioaren arabera.\nSamopal 23 familiako subfusilek Uzi subfusilaren diseinua inspiratu zuten.\nSamopal 23 modeloa izan zen lehen bertsioa, zurezko kulata zurruna zuen eta 9 mm Parabellum kartutxoak erabiltzen zituen. Pistolete bertikala zerabilen eta 24 edo 40 kartutxoko kargagailuak zerabiltzan.\nSamopal 25 modeloa izan zen hurrengo bertsioa, eta hau izan da ezagunena. Kulata zurruna erabili beharrean alde batera tolesten zen kulata metalikoa zerabilen. Beste ezaugarriak Samopal 23 bertsioaren berdinak dira.\nSamopal 24 bertsioak 7,62 Tokarev kalibreko kartutxoak darabiltzan kulata zurrunezko bertsioa da. Karagailua eta pistoletea aurreraka inklinatuta daude kartutxo erraz sar dadin errekamaran, hau delarik Samopal 23 bertsiotik desberdintzen duen gauza nagusia. 32 kartutxoko kargagailuak darabiltza.\nSamopal 26 bertsioa kulata tolesgarria duen 7,62 Tokarev kalibreko bertsioa da.\nKalibrea [mm] 9 7,62\nKartutxoa 9x19mm Parabellum 7,62 Tokarev\nBalaren irteera abiadura [m/s] 380 550\nSu abiada [tiro minutuko] 600 650\nKargagailuaren tamaina 24/40 32\nLuzera [mm] 686 445/686 686 445/686\nPisua [kg] 3,27 3,50 3,30 3,10\nKanoiaren luzera [mm] 284\nKonoiko estria kopurua 6 4\nTiramena [m] 200 300\nSamopal 23 familiako subfusilei buruzko informazioa world.guns.ru orrialdean\nMultimedia: Sa 23/24/25/26


Kompaqdrain sistemaren abantailak — Kanalizazioa eta drainatzea\nKOMPAQDRAIN kanal konpaktuak MAX FLOW efektuarekin\nBereziki trafiko intentsitate handiko guneetarako diseinatutako eta hormigoi polimeroz egindako kanal konpaktu hau egokia da F900 karga klasera arte, EN-1433 arauaren arabera. Autobideek, aireportuek, zerbitzuguneek eta zirkulazio askoko bestelako guneek drainatze altua eta segurtasun maila gorena eskatzen dute, eta KOMPAQDRAIN® sistemak eskakizun horiei erantzuten die, merkatuan bakar egiten duten ezaugarriei esker.\nIkusi KOMPAQDRAIN kanalak\nMAX FLOW efektua\nSarrerako zuloen diseinu kurbatu originalak eta ura bideratzen duen gainazal irristagaitzak ura jasotzeko prozesua optimizatzen dute eta erortzean sortutako energia aprobetxatzen dute; horrela, Max Flow® efektu berritzailea lortzen da, uraren abiadura eta drainatzeko gaitasuna areagotuta. Gainera, pixkanaka zuloak zabaltzen direnez, ez da hondakinik pilatzen. Horregatik, KOMPAQDRAIN® sistemak ur kantitate berdina draina dezake tradizionala baino txikiagoa den kanal batekin.\nSarrerako zuloen diseinu kurbatua\nUraren abiadura eta drainatzako gaitasuna areagotzen du\nPixkanaka zabaltzen dira zuloak, hondakinak pilatzea ekiditeko\nKOMPAQDRAIN sistemaren abantailak\nKOMPAQDRAIN sistemaren gamak\nPikolin-ek ULMA Drainatzeen esku uzten du Zaragozako fabrika\nAragoiko Pikolin enpresak 50 milioi euro inbertitu ditu 85.000 metro karratuko instalazio berrietan, eta, enpresaren arabera, atsedenaren sektoreko Europako konplexu industrial handiena eta aurreratuena da.\nCAMPOFRIOk ULMA Drainatzeen esku utzi du berriz ere Burgoseko fabrika\n225 milioi euroko inbertsioari, 99.000 m2ko azalerari eta urtean 100.000 tona baino gehiago produzitzeko ahalmenari esker, CAMPOFRIOren Burgoseko instalazio berria, sute batek aurreko fabrika suntsitu eta bi urtetara ireki zena, haragia produzitzeko Europako konplexu handiena eta modernoena da.\nItalia iparraldean, Pasiano di Pordenone-tik igarotzen den eskualde-errepidea handitzeko lanak egin dira, eta sartzeko/irteteko goiko igarobidean KompaqDrain® drainatzeko kanalak instalatu dira, soluzio ezin hobea.


Hemen zagoz : Sarrerea > Nortzuk gara\n“Urten eban behin ereileak hazia ereitera.\nEreitean, hainbat ale bide bazterrean jausi zan...\nBeste batzuk lur onean jausi ziran,\neta fruitua emon eben:\nbateko ehun edo hirurogei edo hogeita hamar...”\nNortzuk garan azaltzeko modurik onena seguruenik hauxe da. Hementxe batzen da gure historia guztia. Baten batek erein eban —eta zelan, gainera— gure bizitzan; gero, bizitzan zehar izan doguzan aukerak lagundu deuskue hazi horrek fruitua emon daian. Une honetan, besteei eskeintzeko betebeharra sentitzen dogu. Eta hementxe gagoz, egin gurean; ilusino itzela daukagu, eta gure Maisuaren eta Jaungoikoaren indarrak bultzatuta sentitzen gara, horretan seguru gagoz.\nGure izenak ez dinoe askorik: Fermin, Mikel, Jabi, Esteban, Martzel... ez dira entzutetsuak. Gainera, ez dau ardura. Baina autortu beharrean gagoz gure kultureak mezuak behar dauzala, kultura hori argitzeko, eta mezulariak, bide horretan laguntzeko. Horixe berori nahi dogu.\nGu, alkarte erlijioso baten gerizpean jaio izan gara, Pasiotarren Familian, eta gaur bertan ilusinoz eta borondate onez honango honetara konprometitzen gara: Nazareteko Jesusen mezua gure kulturako gizon-emakumeei hurreratzen ahalegintzea. Horrexegaitik alkartu gara.\nBaina, era berean, egiteko edo zeregin honetan deia zabaltzen deutsegu... guk onartu dogun erronka honetara, gura daben laiko guztiei, betebehar hau ilusino berbera, dei berbera sentitzen daben pertsona guztiakaz alkarbizi gura dogulako. Bidelagunak, zorionez, badatoz: Iratxe, Miren Bego, Eneritz, Irune, Irantzu, Gurutze, Izaskun, Eneko, Jabi, Sergio, Arkaitz, Jon, Erroman, Jesus Mari, Txema... eta zeu be etorri.\nGu, geu bidean sentitzen gara, eta holantxe bizi gura dogu.


40 URTE BETE DIRA 1981-EAN ITUNA SINATU ZENETIK - Ad Concordiam - Concierto Económico\nAbenduaren 29an, ituna sinatu izanaren berrogeigarren urteurrena ospatuko da;\nakordio horrekin, Euskal Autonomia Erkidegoak itun ekonomikoko araubidea berreskuratu zuen.\nAbenduaren 29an, ituna sinatu izanaren berrogeigarren urteurrena ospatuko da; akordio horrekin, Euskal Autonomia Erkidegoak itun ekonomikoko araubidea berreskuratu zuen. Estatuko eta EAE-ko delegazioek sinatutako akordioa (hurrenez hurren, Ogasun ministroak, Jaime García Añoveros jaunak eta Eusko Jaurlaritzako Ogasun eta Finantza sailburuak, Pedro Luis Uriarte Santamarina jaunak), lege-proiektu bihurtu eta Diputatuen Biltzarrera eraman zen, eta, maiatzaren 13an (Espainiako demokrazia berriak 1981eko otsailaren 23ko estatu-kolpea gainditu ondoren) onetsi zen, hala, Euskal Autonomia Erkidegoaren Itun Ekonomikoa onesten duen maiatzaren 13ko 12/1981 Lege bihurtuz.\nHorien guztien ondorioz, Ad Concordiam elkarteak, bere lerro editorialean, Pedro Luis Uriarteren lana argitaratuko du. Bertan, xehetasunez azaltzen dira bereziki zaila zen egoera politiko eta ekonomiko batean itun ekonomikoa sortzeko negoziazioetan landutakoak. Liburuaren aurkezpena, urteurrenaren egunean egingo da, Sabino Arana Fundazioan.


Sanjuanada - Wikipedia, entziklopedia askea.\nSanjuanada Espainiako gobernua aldatzeko ahalegin bat izan zen. 1926ko ekainaren 24ko gauerako prestatu zen eta hortik datorkio izena.\nWeyler jenerala, 1878an\nMiguel Primo de Rivera eraitsi nahi zuten eta Aguilera generala jarri gobernu lehendakari. Valeriano Weyler eta Aguilera jeneralek lideratu zuten eta Riquelme, Batet eta Gil Dolz del Castellarren laguntza izan zuten, besteak beste.\nBerehala atxilotu zituzten buruzagiak eta sanjuanadak porrot egin zuen.\nIraultzaileen kontrako epaiketa egon zen, ondorio larririk gabe, baina. Sanjuanada eragotzi bazen ere, hura eragin zituen arrazoiak ez ziren desagertu, eta urte gutxitan Primo de Riverak dimititu behar izan zuen.\nAzken aldaketa 20 urtarrila 2021(e)an, 18:05(e)tan\nOrriaren azken aldaketa: 20 urtarrila 2021, 18:05.


Joseba Azkarraga eta ETAkideei emaniko balirazko dirulaguntzak • ZUZEU\nJoseba Azkarraga Mendebaldeko Nafarroan kontseilari izandakoa Ibarretxeren gobernuarekin\nEl Mundo kazeta (leku askotan, doanekoa), maiatzaren 25eko alea eta 10. orrialdea. Ale horretako informazio baten mamia iruzkindu nahi dut oraingo honetan kazetarien lan zikina erakutsi nahirik.\nEz diot El Mundo kazetaren berriemaileari errua bota nahi, zeren kazetaritza lanbidea barrutik ezagutzen dugunok ongisko baitakigu berriemaile xumeek idatzitako albisteak nola aldatzen dituzten gatekeeperrek, hots, enpresaren joera ideologikoa finkatzen duten berriemaileek. Baina lotsa sentitu dut gaur EHUko Letren Fakultatean egon naizenean eta El Mundo doaneko kazeta hartuta irakurri dudanean “Idoia Mendiak 1,2 milioi gastatu beharko dituela Joseba Azkarragak eragindako dirulaguntzetan”. Barruan, “ETAko presoei luzatutako dirulaguntzak….” aipatzen da, presoen familiak kriminalizatu nahian. Artikulu osoa oka egiteko modukoa da. Kazetaritza zikina da hori. Lotsagabekeriak dira El Mundo-k argitaratu dituen informazioak, gai honi dagozkionak. Eta berdin segiko du baldin eta lanbide honetako irakasleok salatzen ez badugu. Zorionak Joseba Azkarraga sailburu ohiari egindako lanagatik, benetan Justiziaren alde egin duelakotz. El Mundo-koek, antza, ez dute oraindik nahikorik 11-M epaiketarekin… Herritarrak nahastu nahian dabiltza gaur eta bihar ere, beti lez eta erlijio zehatz baten ideologia atzean dutelarik. Egunkari horretako gatekeeperrei hasi beharko esaten haiek ere ETAkideak direla Jon Juaristi bezalako ETAkideei ahotsa ematen dietelako. Ziur horrek min handia egiten diela. Joseba Azkarragak hartu ahal izan duen minaren parekoa apika.\nAzkarraga, El Mundo, kazetaritza, presoak\n"ETA, une histoire basque" dokumentala\nZer duzu buruan “Joseba Azkarraga eta ETAkideei emaniko balirazko dirulaguntzak”-ri buruz\nzigaurre 2009-05-26 09:56\nBa, barka, baina zure artikulu honek ez dit ezer argitu.\nBeste azalpen zehatzagorik gabe, “ETAko presoei luzatutako dirulaguntzak…” esaldiak presoen familiak kriminalizatzen dituenik ez da ulertzen.\nEz duzu azaltzen zergatik den oka egiteko modukoa artikulu osoa. Ezta zergatik den kazetaritza zikina hori. Ezta zergatik diren lotsagabekeriak El Mundo-k argitaratutakoak.\nEz dut kazeta hori irakurtzen eta, beraz, kritikatzen duzun artikulu hori ez dut irakurri. Interneten topatzerik bada, bertara jotzeko eta guk geuk epaitu ahal izateko lotura bat asko eskertuko genuke.\nHoriek horrela, artikuluaren xehetasunik eman gabe eta bera irakurri ahal izateko estekarik jarri gabe, zure iritzi hau oso motz gelditzen da. Edo, beste mpodu batean esanda, iritzi huts, propaganda, kritikatzen dituzun gatekeeperen parekoa.


Ez ahaztu, gaur 22:00etan, ETB3n… OLIMPIC+munlet | Gaztea Live\n> Donostikluba, Gazteszena, Taldeak\t> Ez ahaztu, gaur 22:00etan, ETB3n… OLIMPIC+munlet\tEz ahaztu, gaur 22:00etan, ETB3n… OLIMPIC+munlet\nIgandero bezela, gaueko 22:00etan, gazteaLIVE programa izango duzue zuekin. Oraingo honetan, OLIMPIC eta MUNLET taldeak izango dira geure protagonistak. Ez ezazue galdu gaur gaueko saioa!!! EITB Kulturakoek eginiko erreportaia duzue hemen…\nCategories: Donostikluba, Gazteszena, Taldeak\tTags: donostikluba2010, Gazteszena, munlet, olimpic\tIruzkinak (0)\nBETI MUGAN, igande honetan gazteaLIVEn!!\nElkarrizketa Delorean…NYera itzuli aurretik.


Eskerrik asko, Etxe!\nOrain dala egun gitxi batzuk, Etxe abeslaria izan genduan Lauaxeta Ikastolako Haur Hezkuntzako 2 urtetako umeei abesten. Baina, badakizu gure ikasle ohia izan zana eta gitarra jotzen eta gitarrararenganako zaletasuna Lauaxetan bertan eskuratu ebana?\nEz hori bakarrik, orain ikastolako guraso ere badogu eta ikastolako 2 urtetako taldea, gustora aritu zan beragaz abesten.\nBlog honen ohiko gaiak kontutan izanda, bere diskografiako "Ama guztiei" abestia aukeratu dogu ondoko bideoan.\nEtxeri buruz informazio gehiago eskuratzeko, klikatu ondoko loturan.\nInauteriak bueltan dira. Datorren barikuan, Lehen Hezkuntzako ikasleak mozorrotuta etorriko dira Lauaxeta Ikastolara eta datorren astelehen eta martitzenean, inauteriak direla eta, ez da eskolarik egongo.\nInauteriaren gaia aurten? Jarraitu irakurtzen.


★ Materiales en euskera para Infantil y Primaria ® Editorial GEU\nEncuentra todo el material en euskera para Infantil y Primaria.\nDisponemos de materiales educativos de trabajo en euskera con pictogramas, ilustraciones o para colorear desde edades tempranas.\nMateriales en euskera para Infantil y Primaria.\nIrakurmenaren hobekuntza orokorra Irakurgai ulergarrien 10.koadernoa irakurmena lantzeko 21 koadernoko bilduma baten zatia da. Koaderno hau, 11.arekin eta 12.arekin batera, Lehen Hezkuntzako 3. mailako ikasleentzako laguntza egokia da. Material honek modu atsegin eta motibatzailean lantzen ditu IV. testuak, ikusmen - laguntzarekin. ü Irakurketa,...\nIrakurmena hobetzen du, oro har Irakurketa ulergarriak 12. koadernoa irakurmena lantzeko 21 koadernoko bilduma baten zati da. Koaderno hau, 10.arekin eta 11.rekin batera, Lehen Hezkuntzako 3. mailako ikasleentzako laguntza egokia da. Materialak modu atsegin eta motibatzailean lantzen ditu VI. testuak, ikusmen-laguntzarekin. ✔ Irakurketa, idazketa,...\nLecturas comprensivas 7. Leo textos I en euskera (Irakurgai ulergarriak 7. Testuak irakurtzen ditut I). Irakurgai ulergarriak 7. Testuak irakurtzen ditut I koadernoa Lehen Hezkuntzako 2. mailan irakurmena lantzeko eta irakurketa-idazketa hobetzeko egokiena da. ✔ 7, 8 eta 9 urte bitarteko haurrentzako gomendatua ✔ Proposatutako gaiekin landutako 50...\nLecturas comprensivas 9. Leo textos I en euskera (Irakurgai ulergarriak 7. Testuak irakurtzen ditut I). Irakurgai ulergarriak 9. Testuak irakurtzen ditut I koadernoa Lehen Hezkuntzako 2. mailan irakurmena lantzeko eta irakurketa-idazketa hobetzeko egokiena da. ✔ 7, 8 eta 9 urte bitarteko haurrentzako gomendatua ✔ Proposatutako gaiekin landutako 50...\nNire pikto-kutxatila (Mi...


Kanarietan ere ez da etxeratzeko agindurik eta itxiera perimetralik egongo\nKanarietako Gobernuak uste du ez duela horretarako babes judizialik. Gorenean sartuko duen helegitea prestatzen ari da bitartean.\nKanarietako Gobernua Auzitegi Gorenean helegitea aurkeztea aztertzen ari da\nKanarietako Gobernuak ere ez du etxeratzeko agindurik ezarriko gaur gauean, ez baitu babes judizialik jaso estatu osoan alarma amaitzen zenean salbuespeneko neurri horrekin jarraitzeko hartu zuen erabakiak.\nEra berean, Kanarietako Gobernuak ez du itxiera perimetralik egingo kutsatze indize altuko eremuetan.\nHorixe aurreratu du Julio Perez Kanarietako Gobernuaren bozeramaileak gaur Gobernu Kontseiluaren premiazko bilera egin ostean. Izan ere, Kanarietako Justizia Auzitegi Nagusiak gaur jakinarazi du ez dagoela arrazoirik murrizketen inguruan emandako ebazpena argitzeko.\nAuzitegiak azpimarratu du bere ebazpenak ez duela zalantzarako tarterik uzten, beraz, ezin dela etxeratzeko agindurik ez itxiera perimetralik ezarri artxipielagoan.\nHorixe azaldu du Auztegiak Kanarietako Gobernuak atzo kaleratutako ebazpena argitzeko eskatu ostean. Izan ere, erkidegoko gobernuak alarma egoera amaitutakoan ezarri nahi zituen neurrien aurka agertu zen.\nBozeramaileak adierazi du Ministerio Fiskalak ere xehetasunak eskatu zituela erabakiaren inguruan, eta aretoak berretsi duenean, Kanarietako Gobernua Auzitegi Gorenean aurkeztuko duen helegitea prestatzen hasi dela.\nArgitu duenez, helegitea aurkezteko epea hiru egunekoa da, eta Gorenak bost egun izango ditu erantzuteko, igandean bertan indarrean sartu zen legearen arabera.


Idazketa eta irakurketa prozesuak laguntzeko gakoak – Guraso.eus\nIdazketa eta irakurketa prozesuak laguntzeko gakoak\n2020-08-16\tIdoia Larrañaga\tIruzkinik ez\nCovid 19ak sortutako egoera honetan gurasoak haurren ikasketa prozesuko bidelagun nagusi bilakatu gara egun batetik bestera. Guraso askoren kezka handienetako bat izaten da irakur eta idazte prozesuan bidelaguna nola izan. Bidelaguntza honetan ez gara adituak ez gara irakasleak eta lasaitasunez bizitzea izango da gako nagusia.\nJakina da bestalde, ikastetxe, irakasle bakoitzak bere metodologia propio eta ezberdina ere garatuta duela.\nGaurko honetan Idoia Larrañagaren laguntza izan dugu, bera bidelagun da Azkoitiko Bizilore eskola aktiboan, eta idazketa eta irakurketa prozesuak nola laguntzen dituzten azaldu digu. Beraien lana Elena Laiz irakaslearengandik jasotako ikasketan oinarritzen dute. Metodoak erabili ordez, idazten ikasiko badu, haurraren barne-prozesu naturala errespetatu behar dela dio Elena Laiz irakasleak: “Giro alfabetizatu batean, umea bera joango da idatz-sistemaren ezaugarriez jabetzen, igaro beharreko fase batetik bestera pasatuz; alferrik da behartzea eta kaltegarria presionatzea”.\nHaurrak bere barne-prozesua egin behar du oinez ibiltzen hasteko, esfinterrak kontrolatzeko, lehen hitzak esateko… Bada, beste horrenbeste gertatzen da irakurketarekin eta idazketarekin ere: ume bakoitzak, pixkanaka, bere erritmoan egiten duen ikerketa-prozesua da .\nIdazketa prozesua argazki bidez azaldu digu Idoiak , haur batek bide honetan ematen dituen urrats ezberdinak bereiziz, eta azalpenak emanaz.\nIruzkinik ez "Idazketa eta irakurketa prozesuak laguntzeko gakoak"


2020an, Euromonitor-en azterketak Europako mentolaren merkatu osoa 9.700 milioi euro inguru balio zuela kalkulatu zuen (11.000 milioi dolar, 8.500 milioi ia Erresuma Batuko). Nazioarteko Tabakoaren Kontrola (ITC) 2016an egindako inkestak (n=10.000 erretzaile heldu, Europako 8 herrialdetan) aurkitu zuen ko...\nShijiazhuang Dayang Bioengineering Co., Ltd. produktu berriak aktiboki garatzen ari da duela gutxi.\nShijiazhuang Dayang Bioengineering Co., Ltd. produktu berriak aktiboki garatzen ari da duela gutxi. Produktu berrien artean, lehertutako aleen zapore berriak, lehertzen diren aleen kolore berriak eta hainbat bolus gailu daude zigarroak lehertutako zigarroak azkar bihurtzen laguntzeko. n...\nZaporea: Menthol Balls For Cigarettes-ek Blueberry, Menta, Fruta, Izotz zapore zoragarria aurkeztuko du zigarro tradizionalen zaporea usain atseginarekin gozatzeko. Usain indartsua ezagutzen duten guztientzat aukerarik onena da. Jakina, beste tonu batzuk ditugu, 7 ditugu...\nHarrigarria! "Regimen" zigarroak ospetsuak dira orain!\nEz zaude oker, zigarroek osasun-zigarroak ere hartzen dituzte, kapsulak dituztenak. Erakutsi dezadan "kapsula", hau da, tabako-iragazkian dagoen likido ale txiki bat. Erretzaileak alea apurtu besterik ez du egin behar likidoa aletik ateratzeko eta zaporea kea uzteko...\nZigarroei buruzko produktu berriak!\nPertsona orok dakienez erretzeak substantzia kaltegarriak sor ditzakeela eta giza gorputza kaltetu dezake. Zigarro-iragazkia erretzean erretzean sortzen diren kea, alkitrana eta esekitako partikulak murrizteko erabiltzen da. Baina zigarroaren iragazkiak ezin ditu guztiz iragazi zigarroko substantzia kaltegarriak...\nPreserbatiboa sexu-osasunerako produktu mota bat da, drogarik gabeko haurdunaldia prebenitzen duena.\nBatez ere sexu-harremanetan giza espermatozoide eta obuluen batasuna saihesteko erabiltzen da, haurdunaldia saihesteko eta, gainera, sexu-transmisiozko gaixotasunak izateko arriskua murrizteko, hala nola gonorrea eta GIBa, eta normalean kautxu naturalez edo poliuretanoz egina dago. Dauden gure...


Nahikoa da telefono bat erreportaje bikaina egiteko | El Diario Vasco\nTelevisiónNahikoa da telefono bat erreportaje bikaina egiteko\nNahikoa da telefono bat erreportaje bikaina egiteko\nUne honetan Australian dago irabazlea, eta handik eskertu zuen saria.\nOihane Zunzunegi 22 urteko bizkaitarraren 'Ez da erraza' lanak irabazi du I SmartBerri lehiaketako sari nagusia, eta bigarrena une honetan Haitin dagoen Jon Padilla donostiarrak lortu du\nDomingo, 15 abril 2018, 10:10\nIgande honetan, apirilak 15, eskuko telefonorik gabeko eguna ospatzen bada ere, nekez irudika daiteke gure eguneroko bizitza tramankulu horiek gabe. Eta ez bakarrik deiak eta mezuak egin edo jasotzeko, askoz ere gauza gehiagotarako erabiltzen baitira telefonoak 'smartphone' bilakatu zirenetik. Esate baterako, erreportajeak egiteko...\nIkus-entzunezko kazetaritzaren euskarri eta lanketa berriei ateak irekitzen ari diren teknologia horiek ezagutzera eman eta sustatzeko asmoz, EiTBk, EHU/UPVrekin, Deustuko Unibertsitatearekin, Mondragon Unibertsitatearekin eta Nafarroako Unibertsitatearekin lankidetzan, I SmartBerri lehiaketa deitu zuen. Sariak aste honetan eman dira, aurrenekoa Oihane Zunzunegi 22 urteko gazte bizkaitarraren 'Ez da Erraza' bideoak jaso duelarik. Bigarren gelditu da Jon Padilla donostiarra, 'Haiti, bizimodua eta euskara' bideoarengatik. Hirugarren saria Ana Galisteoren 'Huertos Urbanos' lanarentzat izan da. Irabazleek eta gainerako parte-hartzaile guztiek frogatu dute, hain zuzen, telefono adimendun bat nahikoa dela erreportaje bikainak egiteko.\nEpaimahaiak aho batez erabaki du Smartberri lehiaketaren lehen saria Oihane Zunzunegiren 'Ez da Erraza' bideoari ematea. Galdakaoko 22 urteko neskak Australian lanean dagoela parte hartu du lehiaketan eta bere amak, Alazne Madinabeitiak jaso du saria. Oihanek Euskal Herriko Unibertsitatean ikasi zuen Ikus-entzunezko Komunikazioa. Nepalen egon da berriki, kooperazio proiektu batean lanean, eta orain Australian dago. Queensland-etik bidali du eskerrak emateko bideoa euskaraz, bere ama hizkuntzan.\nBigarren saria, 499 euro eta plaka oroigarria, Jon Padillak jaso du 'Haiti, bizimodua eta euskara' bideoarengatik. Jon Donostian jaio zen 1989an, Ingurumen teknikaria da eta Errenteriako kontserbatorioan piano eta musika ikasketak burutu zituen. Orain, Haitin dago, Eusko Jaurlaritzaren Euskadiko Gazteak Lankidetza programaren baitan.\nHirugarren saria, Ana Galisteoren 'Huertos Urbanos' bideoak jaso du, 199 euroko saria eta plaka oroigarria. Ana Cadizeko San Fernando herrian jaio zen, 1997an, eta duela 3 urte Sevillara joan zen Ikus- entzuneko Komunikazioa ikastera. Bere ametsa Telebista eta zinemaren munduan lan egitea da eta 'Te Toca Actuar' gobernuz kanpoko erakundearekin kolaborazioak egiten ditu diseinu grafikoaren alorrean eta Community Manager gisa.\nSmartphoneak ikus-entzunezko erreportajeak egiteko ematen dituzten aukerak oso zabalak dira, eta Smarberri lehiaketa martxan jartzeko arrazoi nagusia izan zen EiTBrentzat eta elkarlanean aritu diren lau unibertsitateentzat.\nAurreikuspen guztiak gainditu ditu lehiaketak, izan ere, bai bideo irabazleak zein bigarren sarituak ere, egileentzako arrotzak ziren egoera eta tokietan grabatu dira, Euskaditik milaka kilometrora. Hala ere, oso erraza egin zaie saridunei bideoa editatu eta berehala Bilboko EiTBko egoitzara bidaltzea, online konexioak eskaintzen duen berehalakotasunari esker. Geroz eta telebista kazetari gehiago ari da smartphonea erabiltzen, notiziak grabatu, editatu eta zuzenean bere kateetako albistegietan sartzeko. Duela gutxi, Googlentzat Kantarrek egindako txostenaren arabera, Smartphonea lehen pantaila bilakatu da, batez ere gazteentzat. Halaber, geroz eta gehiago erabiltzen den ikus-entzunezko komunikazioaren tresna ere bada.Amerikako Estatu Batuetan Ooyalak egindako ikerketaren arabera, smartphoneek onlineko bideoen %60 hartzen du.\n'Factor X' triunfa en su llegada a Telecinco «Solo escuchar la sintonía de 'Twin Peaks' me daba pavor»